hotchpotch/miracl-hf-unified huggingface dataset:
ফেস্তা দেল্লা রেপুবব্লিকা
ফেস্তা দেল্লা রেপুবব্লিকা ()(আক্ষরিকভাবে প্রজাতন্ত্রের উৎসব অথবা ইংরেজিতে প্রজাতন্ত্র দিবস) প্রতি বছর ২রা জুনে ইতালিতে প্রজাতন্ত্র জন্মের স্মরণে উদযাপন করা হয়। দ্বিতীয় বিশ্বযুদ্ধ এবং ফ্যাসিবাদ পতনের পর পরেই, ২রা এবং ৩রা জুন, ১৯৪৬ সালে সার্বজনীন ভোটাধিকার দ্বারা গৃহীত প্রাতিষ্ঠানিক গণভোটের মাধ্যমে দেশের সরকারের গঠন রাজতন্ত্র হবে না প্রজাতন্ত্র হবে, তা ইতালিয়াদের একটি নির্বাচনের মাধ্যমে তাদের মতামত প্রকাশ করতে বলা হয়।
৮৫ বছর রাজত্বকালে পরে, রাজতন্ত্র ১,০৭,১৮,৫০২ জন এবং প্রজাতন্ত্র ১,২৭,১৮,৬৪১ জন ভোট পায়, যা ইতালির মোট জনসংখ্যার ৫৪,৩ % পেয়ে প্রজাতন্ত্র জয়ী হয় এবং হাউস অফ সাভোইয়াকে নির্বাসিত করা হয়।
২রা জুন জাতির জন্ম হিসেবে উদযাপন করা হয়, যা ফরাসিরা ১৪ই জুলাই (বাস্তিল বিক্ষোভ বার্ষিকী) এবং আমেরিকার ৪ঠা জুলাই (১৭৭৬ সাল, যে দিনের স্বাধীনতার ঘোষণা স্বাক্ষরিত হয়েছিল) উদযাপন করে থাকে।
শুক্র সরণ
শুক্র সরণ () মহাজাগতিক বিরল ঘটনাগুলোর মধ্যে অন্যতম। যখন শুক্র গ্রহ, সূর্য ও পৃথিবীর মাঝে একই তলে এবং সরলরেখায় পরিভ্রমণ করে তখন শুক্র সরণ ঘটে থাকে। শুক্র সরণের সময় গ্রহটিকে দেখতে একটি ছোট্ট চাকতির মত মনে হয় যা সূর্যেকে প্রদক্ষিন করছে। শুক্র সরণের সময়সীমা কিছু ঘন্টার মধ্যেই সীমাবদ্ধ থাকে, যেমন: ২০০৪ সালের জুন মাসে যে শুক্র সরণ হয়েছিল তার সময়সীমা ছিল প্রায় ছয় ঘন্টা। শুক্র সরণ অনেকটা সূর্য গ্রহণের মত যা চন্দ্রের কারণে ঘটে। যদিও শুক্র গ্রহের ব্যাস চন্দ্রের ব্যাস অপেক্ষা প্রায় চারগুন তাও এ সময় শুক্র গ্রহকে খুবই ছোট মনে হয় এবং চন্দ্র থেকে ধীরে চলে বলে মনে হয় কেননা পৃথিবী থেকে চন্দ্রের দূরত্ব থেকে শুক্র গ্রহের দূরত্ব বহুগুণ বেশি।
ভবিষ্যত বাণী করা যায় এমন মহাজাগতিক বিরল ঘটনাগুলোর মাঝে শুক্র সরণ অন্যতম। শুক্র সরণ একটি নির্দিষ্ট ক্রমে নির্দিষ্ট সময় পর পর ঘটে থাকে। এ ক্রমটিকে এভাবে বর্ণনা করা যেতে পারে যে, একটি শুক্র সরণের ঠিক ১০৫.৫ বছর পর একটি শুক্র সরণ হয় যার ঠিক আট বছর পর আরেকটি শুক্র সরণ হয় আবার এই শুক্র সরণটির ১২১.৫ বছর পর একটি শুক্র সরণ হয় এবং এর আট বছর পর আবার একটি শুক্র সরণ ঘটে। এভাবে প্রতি ২৪৩ বছরে একই ঘটনার পুনরাবৃত্তি ঘটে।
সর্বশেষ ৬ জুন, ২০১২ সালে শুক্র সরণ হয়েছিল যা এই শতকের সর্বশেষ শুক্র সরণ। এর আগে ১৬৩৯, ১৭৬১, ১৭৬৯, ১৮৭৪, ১৮৮২, ২০০৪ সালেও শুক্র সরণ দেখা গিয়েছিল। ২০১২ সালের পর আবার ২১১৭ ও ২১২৫ সালে শুক্র সরণ দেখা যাবে।
প্রাচীন কালের ভারতীয়, গ্রীক, মিশরীয়, ব্যাবিলনীয়, মায়া এবং চীনা পর্যবেক্ষকরা শুক্র গ্রহ সম্পর্কে জানত এবং এর গতিবিধি সম্পর্কে টুকে রাখত। শুরুর দিকে গ্রিক জ্যোতির্বিজ্ঞানীরা শুক্র গ্রহকে বা সন্ধ্যা তারা এবং বা শুকতারা - এ দুটি নামে ডাকতো। প্রাচীন আমেরিকান সভ্যতায় শুক্র গ্রহ ছিল বেশ গুরুত্বপূর্ণ বিশেষত মায়াদের জন্য, যারা একে "Noh Ek"(বৃহৎ তারা) অথবা "Xux Ek"(বোলতা তারকা) নামে ডাকতো। তারা মনে করতো শুক্র গ্রহ তাদের দেবতা (মেক্সিকোর অন্যান্য অঞ্চলে ও নামেও পরিচিত) এর প্রতিরূপ। ড্রেসডেন কোডেক্স () এ মায়ারা গ্রহটির কালচক্রের ব্যাখ্যা করেছিল, গ্রহটির গতিপথ সম্পর্কে তাদের কিছু নিখুঁত ধারণা থাকলেও সেখানে শুক্র সরণ সম্পর্কে কিছু উল্লেখ ছিল না। ব্রিটিশ জ্যোতির্বিদ জেরেমিয়া হোরকস সর্বপ্রথম ১৬৩৯ সালে শুক্র সরণ পর্যবেক্ষন করেন, তার বন্ধু উইলিয়াম ক্র্যাবট্রি-ও শুক্র সরণটি পর্যবেক্ষন করেছিলেন ম‍্যানচেস্টারের নিকটবর্তী ব্রটন নামক অঞ্চলে থেকে।
লিয়াকত আলী খান (বীর উত্তম)
লিয়াকত আলী খান (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর উত্তম খেতাব প্রদান করে।
লিয়াকত আলী খানের জন্ম বাগেরহাট জেলার বাগেরহাট পৌরসভার অন্তর্গত সরাই রোডের আমলাপাড়ায়। তাঁর বাবার নাম আতাহার আলী খান এবং মায়ের নাম আজিজা খাতুন। তাঁর স্ত্রীর নাম নাজমা আনোয়ার বেগম। তাঁদের এক মেয়ে, এক ছেলে।
১৯৭১ সালে লিয়াকত আলী খান পাকিস্তানে (তখন পশ্চিম পাকিস্তান) কর্মরত ছিলেন। মুক্তিযুদ্ধ শুরু হলে মে মাসের শেষে বাবার অসুস্থতার কথা বলে বাংলাদেশে আসেন। কয়েকদিন পর ভারতে গিয়ে মুক্তিযুদ্ধে যোগ দেন। কিছুদিন পর তাঁকে নিয়মিত বাহিনীর প্রথম ইস্ট বেঙ্গল রেজিমেন্টের অ্যাডজুটেন্ট হিসেবে দায়িত্ব দেওয়া হয়। ১৯৭৫ সালে ক্যু, পাল্টা ক্যুর ঘটনায় বাংলাদেশ বিমান বাহিনী থেকে বাধ্যতামূলক অবসর দেওয়া হয়। পরে তিনি মধ্যপ্রাচ্যে চাকরি করেন। এরপর বাংলাদেশ বিমানে বৈমানিক হিসেবে চাকরি করেন।
১৯৭১ সালের ২৬ নভেম্বর মুক্তিযুদ্ধকালের উল্লেখযোগ্য যুদ্ধ ঘটে সিলেটের কানাইঘাট উপজেলার গৌরীপুরে। জৈন্তাপুর-জকিগঞ্জ সড়কে সুরমা নদীর তীরে ছিলো থানা সদরের অবস্থান। অবস্থানগত কারণে ১৯৭১ সালে মুক্তিবাহিনী ও পাকিস্তান সেনাবাহিনী উভয়ের কাছেই কানাইঘাট ছিল সামরিক দিক থেকে অত্যন্ত গুরুত্বপূর্ণ। কানাইঘাটে ছিল পাকিস্তান সেনাবাহিনীর শক্ত এক অবস্থান। প্রতিরক্ষায় নিয়োজিত ছিল তাদের ৩১ পাঞ্জাব রেজিমেন্ট। আরও ছিল মিলিশিয়া ও রাজাকার। নভেম্বর মাসের শেষ দিকে এটিই ছিল পাকিস্তান সেনাবাহিনীর সম্মুখ প্রতিরক্ষা লাইন। তখন কানাইঘাটের অগ্রবর্তী এলাকা জকিগঞ্জ, আটগ্রাম, চারগ্রাম মুক্তিযোদ্ধাদের দখলে।
জকিগঞ্জ, আটগ্রাম, চারগ্রাম দখলের পর মুক্তিযোদ্ধারা এগিয়ে যেতে থাকেন সিলেট অভিমুখে। মুক্তিযোদ্ধাদের এই দলে ছিলেন লিয়াকত আলী খান। ২৫ নভেম্বর তাঁরা কানাইঘাট থানা সদরের দুই মাইল অদূরে গৌরীপুরে পৌঁছেন। তাঁরা ছিলেন কয়েকটি দলে বিভক্ত। কানাইঘাটে আক্রমণের উদ্দেশ্যে তাঁরা গৌরীপুরের বিভিন্ন স্থানে অবস্থান নেন। ২৬ নভেম্বর ভোরে পাকিস্তান সেনাবাহিনী অতর্কিতে মুক্তিযোদ্ধাদের একটি দলকে আক্রমণ করে। এ রকম অবস্থায় পাল্টা আক্রমণ ছাড়া আর কোনো পথ খোলা থাকে না। মুক্তিযোদ্ধারা সাহসিকতার সঙ্গে পাকিস্তান সেনাবাহিনীর আক্রমণ মোকাবিলা করতে থাকেন। কিন্তু বীরত্বের সঙ্গে যুদ্ধ করার পরও তাঁদের অবস্থা নাজুক হয়ে পড়ে। আক্রান্ত মুক্তিযোদ্ধা দলের অধিনায়ক ছিলেন মাহবুবুর রহমান (বীর উত্তম)। তিনি দৃঢ়তার সঙ্গে সহযোদ্ধাদের নিয়ে আক্রমণ মোকাবিলা করছিলেন। কিন্তু একপর্যায়ে তিনি পাকিস্তানি সেনাদের গুলিতে শাহাদতবরণ করেন। এ অবস্থায় লিয়াকত আলী খান যুদ্ধক্ষেত্রে অধিনায়কের দায়িত্ব পান। একপর্যায়ে তিনিও শত্রুর গুলিতে আহত হন। আহত হয়েও তিনি যুদ্ধ চালিয়ে যান।
প্রতিভা
প্রতিভা () ব্যক্তির অসাধারণ সৃজনীশক্তি, ব্যতিক্রমধর্মী বুদ্ধিমত্তাবিশিষ্ট গুণাবলী বিশেষ। তিনি অন্তঃর্নিহিত ব্যতিক্রমধর্মী বুদ্ধিবৃত্তি চর্চার সক্ষমতা, সৃজনশীলতা অথবা জন্মগত ও প্রকৃতিগতভাবে একে বাস্তবে রূপান্তরিত করতে সক্ষম হন।
যিনি এ গুণাবলীর অধিকারী তিনি প্রতিভাবান হিসেবে চিহ্নিত। জনগণ পৃথক চিন্তা-চেতনায় কোন ব্যক্তির চাতুর্য্যতা, উপস্থিত ও তীক্ষ্ণবুদ্ধিকে প্রতিভারূপে আখ্যায়িত করে থাকে। গণিতে পারঙ্গমতা, বিজ্ঞানে অনন্য সাধারণ আবিষ্কার বা উদ্ভাবনী শৈলী কিংবা বুদ্ধিবৃত্তিভিত্তিক খেলাধুলা হিসেবে স্বীকৃত দাবা খেলায় সবিশেষ দক্ষতা প্রদর্শনে জাতি তথা বিশ্ববাসীকে বিস্মিত করতে পারেন। এছাড়াও, লেখক, সঙ্গীতজ্ঞ, শিল্পী, চিত্রাঙ্কন ইত্যাদি সৃজনশীল সুকুমার বৃত্তিতেও তিনি যথেষ্ট অবদান রাখতে পারেন। প্রতিভাবান মানুষেরা মতবিনিময় ও সংলাপ করতে পছন্দ করে। এরা ভাল স্মৃতি শক্তির অধিকারী নাও হতে পারেন। এরা জন্ম থেকে বেশি দার্শনিক চিন্তা করতে সক্ষম। বেশি জীবন ও মহাবিশ্ব নিয়ে জানতে ইচ্ছুক হয়। এদের চিন্তা ভবনা খুব দ্রুত ও আলাদা হয় তাই হাতের লেখা খুব খারাপও হতে পারে।
প্রতিভার বিজ্ঞানসম্মত কোন ব্যাখ্যা এখনো আবিষ্কৃত হয়নি। প্রতিভা শব্দটিকে বিভিন্নভাবে ব্যাখ্যা করা হয়। ব্যক্তিগতভাবে তিনি নির্দিষ্ট অনেকগুলো বিষয়ে দক্ষ অথবা শুধুমাত্র একটি বিষয়ে দক্ষতা অর্জন করতে পারেন। কি কারণে প্রতিভা এবং দক্ষতা প্রদর্শিত হয় - এ সংক্রান্ত গবেষণা কর্ম শৈশবেই রয়েছে। কিন্তু মনোবিজ্ঞানে ইতোমধ্যেই এ বিষয়ে অন্তঃদৃষ্টির সাথে সম্পৃক্ত বলে জানা গেছে।
প্রাচীন রোমে পৌরাণিক উপকথারূপে প্রতিভায় পথপ্রদর্শকস্বরূপ আত্মিক অথবা অধিষ্ঠাত্রী দেবতারূপে ব্যক্তি, পরিবার অথবা স্থানকে নির্দেশ করতো। সম্রাট অগাস্টাসের সময়কালে শব্দটির ব্যবহার মধ্যম মানের শব্দের অর্থ "উদ্দীপনা, মেধাকে" নির্দেশ করতো।
বহুমূখী প্রতিভাবান ব্যক্তিত্বের অধিকারী হিসেবে স্যার আইজাক নিউটন কিংবা লিওনার্দো দ্য ভিঞ্চি'র নাম আধুনিক সভ্য সমাজে সর্বজনস্বীকৃত। এছাড়াও, নিকোলা টেসলা, আলবার্ট আইনস্টাইন, স্টিফেন হকিং প্রমূখ ব্যক্তিগতও অত্যন্ত সুপরিচিত।
আলবার্ট আইনস্টাইনকে বিশ্বের সবচেয়ে জনপ্রিয় প্রতিভাবান ব্যক্তি হিসেবে গণ্য করা হয়। তিনি অনন্য সাধারণ গুণাবলীর পাশাপাশি গণিতে অত্যন্ত সিদ্ধহস্তের অধিকারী ছিলেন। কিন্তু তিনি অন্যান্য ক্ষেত্রে বিশেষতঃ ভাষা বিষয়ে যথেষ্ট নৈপু্ণ্যতা প্রদর্শন করতে পারেননি। লিওনার্দো দ্য ভিঞ্চি এবং জোহন ওল্ফগ্যাং ভন গ্যাটে প্রমূখ ব্যক্তিগণও অসাধারণ প্রতিভাশালী ছিলেন। তাঁরা বিভিন্ন বিষয়ে যথেষ্ট পারঙ্গমতা প্রদর্শন ও সক্ষমতা অর্জন করতে সক্ষম হয়েছেন। প্রতিভা সাধারণতঃ জন্মগত বৈশিষ্ট্য যা শৈশবকালীন সময়ে শিশুদের মাঝে দেখা যায় যা তাকে প্রতিভাবান হিসেবে সমাজ কর্তৃক স্বীকৃতি দেয়া হয়।
মেধা প্রতিভার সমমর্যাদাসম্পন্ন ও সমমানের অধিকারী নয়। মেধা একটি বিশেষ গুণাবলী ও দক্ষতাবিশেষ যা দ্রুত আয়ত্ত কিংবা শেখার সক্ষমতা অর্জন করতে সাহায্য করে। অপরদিকে একজন প্রতিভাবান ব্যক্তি খুবই সৃজনশীলতার অধিকারী এবং অসম্ভব যে-কোন ধরণের কার্য সম্পাদন করতে পারেন যা কেউ, কখনো কল্পনাও করতে পারেন না।
গ্যেটের ন্যায় কিছু প্রতিভাবান ব্যক্তিত্ব অত্যন্ত আবেগপ্রবণ, বিশ্বাসভাজন ব্যক্তিত্ব যারা সাংগঠনিক কর্মকাণ্ডে নিজেদেরকে সম্পৃক্ত করে নিজেদের জীবন বিলিয়ে দিয়েছেন। এছাড়াও, অনেক প্রতিভাশালী ব্যক্তি অপ্রত্যাশিত ব্যক্তিত্বের অধিকারী ছিলেন যা কাম্য নয়। তাঁরা অত্যন্ত ভুলোমনা বা আত্মভোলা, তেমন বেশি সাধারণ বিচার-বুদ্ধি নেই অথবা প্রায়শঃই তারা মানসিক অবসাদে জর্জরিত থাকেন এবং মনের ভাব-ভঙ্গী পরিবর্তন করে থাকেন।
সাতৈর মসজিদ
সাতৈর মসজিদ বাংলাদেশের একটি অতি পুরানো মসজিদ। এটি আলা-উদ্দিন হুসাইন শাহ বা শের শাহের আমলে তৈরি করা হয়েছে।
আলা-উদ্দিন হুসাইন শাহ (১৪৯৪-১৫১৯) ছিলেন একজন স্বাধীন বাংলার সুলতান। তখন এই সাতৈর গ্রামে বহু আওলিয়ার বসবাস ছিলেন। তাদের মধ্যে হযরত শাহ সুফী শায়েখ শাহ ছতুরী (রাঃ) এর মুরিদ ছিলেন আলাউদ্দিন হুসাইন শাহ। ঐতিহাসিক এই মসজিদটি সেই সময়ে নির্মিত হয়। সাতৈর মাহী মসজিদের পাশ ঘেঁষেই গেছে ঐতিহাসিক গ্রান্ড ট্রাংক রোড বা শের শাহ সড়ক। কেউ কেউ মনে করেন সাতৈর শাহ মসজিদ শের শাহের (১৪৮৬ - ২২শে মে, ১৫৪৫) আমলের কীর্তি। ধারণা করা হয় যে, আলাউদ্দিন হোসেন শাহ্‌ তাঁর জনৈক পীরের সম্মানে এই মসজিদটি নির্মাণ করেন। পরবর্তী সময়ে মসজিদটি সম্পূর্ণভাবে পরিত্যক্ত হয়ে জঙ্গলে ঢাকা পড়ে যায়। বিংশ শতাব্দীর শুরুর দিকে আবিষ্কৃত হওয়ার পর মসজিদটির ব্যাপক সংস্কার ও পুনঃনির্মাণ করা হয়েছে।
বর্গাকার এই মসজিদটি বাইরের দিক থেকে প্রতিপাশে ১৭.৮ মিটার এবং ভেতরের দিক থেকে ১৩.৮ মিটার। পুরবে ভূমি থেকে মসজিদটির মেঝে প্রায় ০.৭৬ মিটুমি উঁচু ছিল, বর্তমানে এটি ০.৬ মিটার উঁচু। মোট নয়টি কন্দ আকৃতির গম্বুজ রয়েছে। মসজিদটির ভেতরে পাথরের তৈরি ৪ টি স্তম্ব, দেয়ালে এবং দেয়ালের গায়ে সংলগ্ন মোট ১২ টি পিলার রয়েছে। গম্ভুজ নির্মাণে পেন্ডেন্টিভ পদ্ধতি ব্যবহার করা হয়েছে। পশ্চিমে তিনটি মিহরাব আছে যার কেন্দ্রটি তুলনামুলক ভাবে বড়।
মসজিদটি সম্পর্কে অনেক কাহিনী এলাকায় প্রচলিত আছে। যা বিশ্বাস করেই প্রতিদিন দূর দূরান্ত থেকে বহু লোক নানা ধরণের মানত নিয়ে আসে। যেমন,
(১) মসজিদ খানা আল্লাহ্‌র হুকুমে এক রাত্রে মাটি ফেটে গজিয়ে ওঠে। 
(২) মসজিদের ভিতরের খুঁটি চারটি বিভিন্ন সময়ে হাসি-কান্না করে। 
(৩) মসজিদের পিলারগুলোর কাছে কাছে যা আশা করা যায় তাই পাওয় যায়। 
(৪) মসজিদের ইট বাড়িতে রাখলে উঁই পোকা লাগে না। 
(৫) মসজিদের ধূলি গায়ে মাখলে যে কোন ব্যাধি থেকে মুক্তি পাওয়া যায়। 
(৬) মসজিদে এসে মানত করলে নিঃসন্তানদের সন্তান হয়।
ইতালির সরকারি ছুটির দিন
নিম্নলিখিত দিনসমূহ হচ্ছে ইতালির সরকারি ছুটির দিন:
এই দিনগুলো সরকারি ছুটির দিন না, তবুও এগুলো আইন অণুযায়ী প্রতিষ্ঠিত:
আবিষ্কার
আবিষ্কার () বলতে ব্যক্তি বা দলীয়ভাবে কোন নতুন ধরনের জিনিস, যন্ত্র বা বিষয় তৈরী, প্রযুক্তি উদ্ভাবন, প্রক্রিয়াকরণ ইত্যাদিকে বুঝায়। আধুনিককালের কম্পিউটারও একটি আবিষ্কার ছিল যখন তা প্রথম আবিষ্কৃত হয়েছিল। নতুন কোন প্রযুক্তি, জিনিস বা জিনিসের উৎপত্তি কোন ব্যক্তি বা গোষ্ঠী কর্তৃক আবিষ্কার করা হয়েছে বলে সংশ্লিষ্ট ব্যক্তি, দায়িত্বপ্রাপ্ত নির্দিষ্ট প্রতিষ্ঠান ঘোষণা করে থাকে। পূর্বে আবিষ্কৃত যন্ত্র বা জিনিসের উন্নয়নকল্পে বিকল্প জিনিস তৈরীও আবিষ্কার নামে স্বীকৃত। যোগাযোগ ব্যবস্থায় ব্যবহৃত গাড়ি ও সংশ্লিষ্ট যন্ত্রপাতি কোন এক সময় আবিষ্কৃত হয়েছিল যা আমরা প্রত্যেকই জানি। যিনি ঐ সকল জিনিস, যন্ত্র বা বিষয়ের কোন একটি বা সবগুলো আবিষ্কার করেন, তিনি জনসমক্ষে বা প্রচার মাধ্যমে আবিষ্কারক বা "ইনভেন্টর" নামে পরিচিত। অর্থাৎ, আবিষ্কারকের তৈরী জিনিসই আবিষ্কার। মেধাস্বত্ব আইন মোতাবেক বুদ্ধিবৃত্তিভিত্তিক সম্পদরূপে বৈধভাবে আবিষ্কারকের অধিকারকে সুরক্ষিত করে থাকে।
ধারণাও আবিষ্কার হিসেবে পরিচিত। লেখকগণ কর্তৃক সৃষ্ট চরিত্র এবং গল্পে ঐ চরিত্রের উপস্থাপনও আবিষ্কারের অংশবিশেষ।
অন্য ধরনের আবিষ্কার হিসেবে রয়েছে সাংস্কৃতিক আবিষ্কার যা নতুন প্রথা প্রবর্তনের মাধ্যমে সামাজিক আচরণের জন্য গুরুত্বপূর্ণ। এ প্রথা সমাজবদ্ধ মানুষ গ্রহণ করে একে-অপরের মাঝে ছড়িয়ে দেয়। অন্যতম গুরুত্বপূর্ণ উপাদান হিসেবেও এটি শিল্পী, কলাকুশলী এবং সৃষ্টিশীলতায় অনন্য সাধারণ ভূমিকা রাখে। এটি প্রায়শঃই বিস্তৃত পটভূমিতে সীমানা পেরিয়ে মানুষের জ্ঞানভাণ্ডার সমৃদ্ধকরণ, অভিজ্ঞতা বিনিময় কিংবা সক্ষমতাকে আলোকিত করে থাকে।
সৃষ্টির সূচনালগ্ন থেকেই মানুষের জীবনযাত্রাকে সহজ থেকে সহজতর করার লক্ষ্যে বিভিন্ন ধরনের নিত্য প্রয়োজনীয় জিনিসপত্রাদি তৈরী বা আবিষ্কারের দিকে অগ্রসর হতে হয়েছিল। সে কারণেই বলা হয়ে থাকে যে, "প্রয়োজনীয়তাই আবিষ্কারের জন্মদাত্রী"। কোন কিছুর অভাব বা অপ্রাচুর্যতাবোধকে দূরীকরণে কেউ কেউ ব্যক্তিগত বা সমষ্টিগতভাবে কিছু আবিস্কারের মাধ্যমে ঐ অভাব বা অপ্রাচুর্যতাবোধের শূন্যস্থান পূরণ করেছিলেন। অবশ্য অনেক লোকই তা বিশ্বাস করেন না যে তা পুরোপুরি সত্যি। তারা মনে করেন যে, অনেক কিছুর অভাবের প্রেক্ষাপটেই একটি আবিষ্কারের জন্ম হয়।
আবিষ্কারের ধারণা বা রূপরেখা প্রণয়ন ও বাস্তবায়নের জন্যে কাগজ বা কম্পিউটারের মাধ্যমে উন্নয়ন ঘটানো সম্ভব। লিখিত কিংবা অঙ্কনের মাধ্যমে প্রাথমিকভাবে ভুল-ভ্রান্তিতে ভরপুর খসড়ায় প্রণীত হয়। ব্যাপক পরীক্ষা-নিরীক্ষান্তে অবশেষে ঐ খসড়া রূপরেখাটিই একটি স্বার্থক আবিষ্কার হিসেবে জনসমক্ষে তুলে ধরা হয়।
ক্রীড়াচ্ছলেও আবিষ্কারের সম্ভাবনা গুরুত্বপূর্ণ ভূমিকা রাখতে পারে। শৈশবকালীন কৌতূহল, পরীক্ষা-নিরীক্ষা এবং আগ্রহের মাধ্যমে শিশুর অন্তঃমনের চাহিদা নিবারণের মাধ্যমে তা ঘটে থাকে বলে মনে করেন কার্ল জং। আবিষ্কর্তা যে-সকল বিষয়ে আগ্রহী ও প্রয়োজনীয় বলে অনুভব করেন তা মনের অভ্যন্তরে ক্রীয়া ঘটিয়েই মহৎ সৃষ্টিশৈলীর জন্ম দেন। এছাড়াও আবিষ্কার একধরনের নেশায় আষক্তি করতে পারে। তাই টমাস এডিসন একবার বলেছিলেন যে,
উল্লেখ্য, টমাস আলভা এডিসন বিখ্যাত ফোনোগ্রাফ, ভিডিও ক্যামেরা এবং দীর্ঘস্থায়ী বৈদ্যুতিক বাতি (বাল্ব) সহ বহু যন্ত্র উদ্ভাবন করেছেন যা অদ্যাবধি মানুষের জীবনযাত্রায় ব্যাপক প্রভাব ফেলেছে ও বিখ্যাত আবিষ্কারক হিসেবে নিজেকে চিত্রিত করে রেখেছেন। তিনি তাঁর বর্ণাঢ্য কর্মময় জীবনে ১,০৯৩টি যন্ত্রের আবিষ্কাররূপে মার্কিন যুক্তরাষ্ট্রে নিজ নামে মেধাস্বত্ত্ব করে নিয়েছেন। তাঁকে বিশ্বের ইতিহাসে অন্যতম সেরা আবিষ্কারকের মর্যাদা দেয়া হয়েছে।
দেশি শুমচা
দেশি শুমচা বা ভারতীয় পিট্টা ("নওরঙ", "নীল পাখি", "বন সুন্দরী", "সাদা হালতি" নামেও পরিচিত) (বৈজ্ঞানিক নাম:"Pitta brachyura") এক ধরণের ছোট পাখি। ‘পিট্টা’ তেলেগু শব্দ, যার অর্থ ছোট পাখি। এরা বর্ণিল পাখি।
হরিশংকর জলদাস
হরিশংকর জলদাস (জন্ম: অক্টোবর ১২, ১৯৫৫) বাংলাদেশের একজন ঔপন্যাসিক। তিনি একাধিক উপন্যাস লিখেছেন। জেলেজীবনের উপর তিনি উচ্চতর গবেষণা করেছেন এবং লিখেছেন একাধিক বই। ২০১১ সালে তিনি সৃজনশীল শাখায় প্রথম আলো বর্ষসেরা বই পুরস্কার পেয়েছেন।
তার +লেখায় মূলত প্রাধান্য পেয়েছে জেলেজীবন এবং তাদের সংগ্রামের গল্প।
হরিশংকর জলদাস ১৯৫৫ সালের ১২ অক্টোবর চট্টগ্রামের উত্তর পতেঙ্গা গ্রামের এক জেলে পল্লিতে জন্ম গ্রহণ করেন। তার শৈশব এবং কৈশোরের পুরোটা কেটেছে পতেঙ্গার কৈবর্তপাড়ায়। গ্রামের পাঠশালায় তিনি প্রাথমিক শিক্ষা লাভ করেন। তিনি সেই জেলেপাড়ার প্রথম হাইস্কুল পড়ুয়া ছাত্র। তার বাবা যুধিষ্ঠির জলদাস পেশায় ছিলেন জেলে। বংশের প্রথম শিক্ষিত বানাবার স্বপ্ন দেখে যুধিষ্ঠির তাকে স্কুলে পাঠান। শৈশবে পরিবারের অভাব মেটাতে প্রাইমারি স্কুলের শিক্ষক হওয়ার স্বপ্ন দেখতেন বর্তমানে বাংলার অধ্যাপক ড. হরিশংকর জলদাস।
গ্রাম থেকে দুই মাইল দূরে "আদাবস্যার" নামে পরিচিত দেবেন্দ্রলাল দে'র পাঠশালায় প্রাথমিক শিক্ষা দিয়ে শিক্ষাজীবনের শুরু। তিনি পতেঙ্গা উচ্চবিদ্যালয়ে ১৯৬৬ সালে ভর্তি হয়ে ষষ্ঠ থেকে দশম শ্রেণি পর্যন্ত অধ্যয়ন করে ১৯৭১ (পরীক্ষা হয় ১৯৭২ সালে) সালে এসএসসি পাশ করেন। এরপর চট্টগ্রাম কলেজ ও চট্টগ্রাম বিশ্ববিদ্যালয়ে পড়াশোনা করেন। চট্টগ্রাম বিশ্ববিদ্যালয়ের বাংলা বিভাগ থেকে তিনি ‘নদীভিত্তিক বাংলা উপন্যাস ও কৈবর্ত জনজীবন’ বিষয়ে গবেষণা করে ১৯৮২ সালে পিএইচডি ডিগ্রি লাভ করেন।
হরিশংকর জলদাস পেশাগত জীবনে চট্টগ্রাম সরকারি সিটি কলেজের বাংলা বিভাগের অধ্যাপক ও চেয়ারম্যান।
ভিক্টোরিয়া ক্রস
ভিক্টোরিয়া ক্রস () সর্বোচ্চ সামরিক পদক যা "শত্রুর সম্মুখ সমরে" অংশ নেয়ার অসম সাহসিকতা ও বীরত্বের জন্য প্রদান করা হয়। কমনওয়েলথভূক্ত দেশ ও সাবেক ব্রিটিশ সাম্রাজ্যভূক্ত উপনিবেশসমূহের প্রতিরক্ষা বাহিনীর সদস্যদেরকে এ পদক দেয়া হয়। পদকটি সবচেয়ে গুরুত্বপূর্ণ ও উল্লেখযোগ্য পদক হিসেবে স্বীকৃত যা অন্য যে-কোন স্তরের পদকের তুলনায় সর্বোৎকৃষ্ট। ভিক্টোরিয়া ক্রসকে সংক্ষেপে ভিসি নামে অভিহিত করা হয়।
শান্তির ৪০ বছর পর ১৮৫৪ সালে ব্রিটেন রাশিয়ার বিরুদ্ধে বৃহৎ যুদ্ধে জড়িয়ে পড়ে। ক্রিমিয়ার যুদ্ধটি ছিল প্রথমদিককার অন্যতম যুদ্ধ যা আধুনিক প্রতিবেদন নির্ভরশীল। উইলিয়াম হাওয়ার্ড রাসেল নামীয় যুদ্ধবিষয়ক সংবাদদাতা ব্রিটিশ সেনাদের সাহসিকতা ও নির্ভীকতার বিষয়ের কথা প্রতিবেদনে উল্লেখ করেছিলেন। কিন্তু তাঁরা পুরস্কারবিহীন অবস্থায় ছিলেন।
ক্রিমিয়ার যুদ্ধের পূর্বে ব্রিটিশ সামরিক বাহিনীতে সাহসিকতার প্রদর্শনের স্বীকৃতির জন্য আনুষ্ঠানিকভাবে কোন আদর্শ পদ্ধতি ব্যবহার করা হতো না। ঊর্ধ্বতন কর্মকর্তারাই কেবলমাত্র অধস্তন পদবীধারী সেনাদেরকে অর্ডার অব দ্য বাথ এবং ব্রেভেট পুরস্কার প্রদান করতেন। কিন্তু এ ধরণের পুরস্কার প্রদানের প্রথা খুবই সীমিত পর্যায়ে ছিল।
অন্যান্য ইউরোপীয় দেশগুলো স্তর কিংবা পদবীকে মূল্যায়িত না করেই পুরস্কার প্রবর্তিত করে। ফ্রান্স লিজিয়ন দোঁ’অনার (লিজিয়ন অব অনার) এবং নেদারল্যান্ড সরকার অর্ডার অব উইলিয়াম প্রদান করে। এরফলে জনগণ এবং রাজদরবারে নতুন পদক প্রবর্তনের কথা দাবী করে। ২৯ জানুয়ারি, ১৮৫৬ সালে (গেজেট আকারে প্রকাশ ৫ ফেব্রুয়ারি, ১৮৫৬) মহারাণী ভিক্টোরিয়া ওয়ারেন্ট প্রদান করেন। এভাবেই আনুষ্ঠানিকভাবে ভিক্টোরিয়া ক্রস পদকের উৎপত্তি ঘটে। আদেশনামাটি ক্রিমিয়ার যুদ্ধকালীন ১৮৫৪ সাল থেকে কার্যকরী হবে।
রাণী ভিক্টোরিয়া তাঁর নিয়ন্ত্রণাধীন যুদ্ধ দপ্তরকে নতুন পদক তৈরীর জন্য নির্দেশনা দেন। সাধারণ অঙ্গসজ্জ্বায় পদকটি অতি উচ্চ মর্যাদার অধিকারী হবে এবং তা কেবলমাত্র সামরিক বাহিনীর সদস্যদের জন্যেই বরাদ্দ থাকবে। প্রিন্স আলবার্টের পরামর্শক্রমে এর সাধারণত্ব প্রশ্নবিদ্ধ হয়; কিন্তু তাতে তিনি ভেটো প্রয়োগ করে এ পদকের নামকরণ করেন "দ্য মিলিটারী অর্ডার অব ভিক্টোরিয়া" যা পরবর্তীতে ভিক্টোরিয়া ক্রসে রূপান্তরিত হয়। প্রকৃত আদেশনামায় বলা হয় যে, ভিক্টোরিয়া ক্রস কেবলমাত্র শত্রুর উপস্থিতিতে অসম সাহসিকতা ও বীরত্বের জন্যে প্রদান করা হবে। ২৬ জুন, ১৮৫৭ সালে প্রথম পদক বিতরণী অনুষ্ঠান হাইড পার্কে উদযাপিত হয়। এতে রাণী ভিক্টোরিয়া ১১১জন ক্রিমিয়ার যুদ্ধে অংশগ্রহণকৃত সৈনিকদের মধ্যে ৬২জনকে প্রদান করেন। চার্লস ডেভিস লুকাস ভিক্টোরিয়া ক্রস পদকের প্রথম গ্রহীতা ছিলেন।
ইউএস ওপেন (টেনিস)
ইউএস ওপেন () চারটি গ্র্যান্ড স্ল্যাম টেনিস প্রতিযোগিতার অন্যতম একটি। পূর্বে এটি ইউনাইটেড স্টেটস ওপেন টেনিস চ্যাম্পিয়নশীপস নামে পরিচিত ছিল। বিশ্বের সবচেয়ে অন্যতম প্রাচীনতম টেনিস প্রতিযোগিতা হিসেবে স্বীকৃত। যুক্তরাষ্ট্রের নিউইয়র্ক সিটির কুইন্সে এটি অনুষ্ঠিত হয়। ইউনাইটেড স্টেটস টেনিস এসোসিয়েশনের উদ্যোগে সাংবাৎসরিক এ প্রতিযোগিতায় এ পর্যন্ত তিন ধরণের মাঠে অনুষ্ঠিত হয়েছে যা বর্তমানে হার্ডকোর্টে অনুষ্ঠিত হচ্ছে। ১৮৮১ সালে প্রবর্তিত ইউ.এস. ন্যাশনাল চ্যাম্পিয়নশীপে পুরুষদের এককের মাধ্যমে এর যাত্রা শুরু হয়।
১৯৮৭ সাল থেকে ইউএস ওপেন ধারাবাহিকভাবে ৪র্থ এবং চূড়ান্ত স্তরের বৃহত্তম টেনিস প্রতিযোগিতারূপে গ্র্যান্ড স্ল্যামে প্রতি বছরই যুক্ত হচ্ছে। অন্য তিনটি প্রতিযোগিতা হচ্ছে - অস্ট্রেলিয়ান ওপেন, ফ্রেঞ্চ ওপেন এবং উইম্বলেডন প্রতিযোগিতা। সচরাচর এটি আগস্ট এবং সেপ্টেম্বরে দুই-সপ্তাহের জন্য অনুষ্ঠিত হয়।
২০১৬ সালের বিজয়ী হিসেবে রয়েছেন - পুরুষ এককে স্তান ভাভরিঙ্কা এবং মহিলাদের এককে অ্যাঞ্জেলিক কারবার।
আগস্ট, ১৮৮১ সালে রোড আইল্যান্ডে নিউপোট ক্যাসিনোতে প্রথম প্রতিযোগিতাটি অনুষ্ঠিত হয়। শুরুতে এতে কেবলমাত্র ইউনাইটেড স্টেটস ন্যাশনাল লন টেনিস এসোসিয়েশন ক্লাবের সদস্যগণ প্রতিযোগিতায় অংশগ্রহণের সুযোগ পেতেন। ১৮৮৪ থেকে ১৯১১ সাল পর্যন্ত পূর্বতন চ্যাম্পিয়নধারী খেলোয়াড়গণ পরের বছরে আয়োজিত প্রতিযোগিতার চূড়ান্ত খেলায় সরাসরি অংশ নিতেন। ১৯১৫ সালে আয়োজনের স্থান পরিবর্তন করে রোড আইল্যান্ড থেকে নিউইয়র্কের ফরেস্ট হিলস্‌-এ স্থানান্তরিত হয়। ১৯২১ থেকে ১৯২৩ সাল পর্যন্ত ইউএস ওপেন প্রতিযোগিতা ফিলাডেলফিয়ার জার্মানটাউন ক্রিকেট ক্লাবে অনুষ্ঠিত হলেও পুণরায় ১৯২৪ সালে ফরেস্ট হিলসে ফিরে আসে।
শুরুর দিকে কয়েক বছর ইউনাইটেড স্টেটস ন্যাশনাল চ্যাম্পিয়নশীপে শুধুমাত্র পুরুষেরাই অংশ নিতেন। তখন প্রতিযোগিতাটি পুরুষদের ইউএস ন্যাশনাল সিঙ্গেলস চ্যাম্পিয়নশীপস নামে পরিচিত ছিল। ছয় বছর পর ১৮৮৭ সালে ফিলাডেলফিয়া ক্রিকেট ক্লাবে প্রমিলা একক অনুষ্ঠিত হয়। টেনিস এককের যুগে ১৯৬৮ সালে ৫টি বিষয়ে একত্রিত হয়ে ওয়েস্ট সাইড টেনিস ক্লাবে অনুষ্ঠিত হয়। ঐ বছরেই পেশাদারী পর্যায়ে ৯৬ জন পুরুষ এবং ৬৩ জন মহিলা খেলোয়াড় অংশ নেন। সর্বমোট পুরস্কারের অঙ্ক ছিল $১,০০,০০০ যা বর্তমানে $৬,৬৮,৩২৫।
২০১১ ইউএস ওপেন টেনিসে সর্বমোট পুরস্কারের মূল্যমান নিম্নরূপে বন্টিত হয় -
ইউএস ওপেনে অর্জিত পয়েন্ট এটিপি এবং ডব্লিউটিএ র‌্যাঙ্কিংয়ে প্রভাব বিস্তার করে। বর্তমানে একক খেলায় নিম্নবর্ণিত পয়েন্ট বরাদ্দ করা হয় -
মঞ্জুলা আনোয়ার
ডঃ মঞ্জুলা আনোয়ার ছিলেন একজন বিশিষ্ট বাঙ্গালী ভাষাতত্ত্ববিদ। ১৯৭১ সালে চট্টগ্রামে বিখ্যাত স্বাধীনতার টেলিগ্রামটি তিনি অনুবাদ করেছিলেন যেখানে অংশ হিসাবে পরিচিত পূর্ব পাকিস্তানকে বাংলাদেশ নামের একটি স্বাধীন দেশ হিসাবে ঘোষনা করা হয়েছিলো। তার স্বামীর নাম ডাঃ আনোয়ার আলী ।
দিগন্ত টেলিভিশন
দিগন্ত টেলিভিশন বাংলাদেশের অন্যতম বেসরকারি স্যাটেলাইট টিভি চ্যানেল। এটি ২০০৭ সালে প্রতিষ্ঠিত হয় এবং পরীক্ষামূলক সম্প্রচার শুরু করে। এটি ২৮ আগস্ট, ২০০৮-এ বাংলাদেশ ব্রডকাস্ট এর আওতায় পূর্ণ-প্রচার শুরু করে। এম এ রহমান এর মালিকানাধীন "দিগন্ত মিডিয়া কর্পরেশন" একটি অঙ্গপ্রতিষ্ঠান। এটি এছাড়াও দৈনিক নয়া দিগন্ত নামে একটি দৈনিক পত্রিকা রয়েছে এই প্রতিষ্ঠানের। এটিতে সংবাদ ও বিনোদনমূলক অনুষ্ঠান প্রচার করা হয়।
"দিগন্ত টেলিভিশন" ২০১২ সালে বিশ্বজুড়ে তাদের অনুষ্ঠানগুলো সম্প্রচারের লক্ষ্যে সরাসরি-অনলাইন ওয়েবসাইটের মাধ্যমে প্রচার শুরু করে।
মে ৬, ২০১৩ সালের স্থানীয় সময় ৪.২০-এর দিকে বাংলাদেশ টেলিযোগাযোগ নিয়ন্ত্রণ কমিশন (বিটিআরসি) সরকারী নির্দেশে চ্যানেলটি বন্ধ করে দেয়।
বাংলাভিশন
বাংলাভিশন একটি উপগ্রহ-ভিত্তিক বাংলাদেশী টেলিভিশন চ্যানেল। "দৃষ্টি জুড়ে দেশ" এই শ্লোগান নিয়ে ২০০৬ সালের ৩১ মার্চ আনুষ্ঠানিক সম্প্রচার শুরু করে।এটি বাংলাদেশের অন্যতম জনপ্রিয় স্যাটেলাইট টিভি চ্যানেল। চ্যানেলটির চেয়ারম্যান আব্দুল হক এবং ব্যবস্থাপনা পরিচালক মোহাম্মদ আমিনুল হক।এছাড়াও এই চ্যানেলটিতে প্রচারিত বিভিন্ন নাটকগুলোর মধ্যে অন্যতম হল : গুলশান এভিনিউ, রেড সিগন্যাল, আরমান ভাই, সিকান্দার বক্স ইত্যাদি
সামান্থা স্তোসার
সামান্থা স্তোসার () ( , (জন্ম: ৩০ মার্চ, ১৯৮৪) অস্ট্রেলিয়ার পেশাদারী প্রমিলা টেনিস খেলোয়াড়। তার পুরো নাম "সামান্থা জেন স্যাম স্তোসার"। ২০১১ সালের ইউএস ওপেন এককের শিরোপা জয় করেন এবং ২০১০ সালের ফ্রেঞ্চ ওপেন প্রতিযোগিতায় ফাইনালে উঠেছিলেন। বর্তমানে তিনি বিশ্ব রাঙ্কিংয়ে ৬ষ্ঠ অবস্থানে রয়েছেন। ২১ ফেব্রুয়ারি, ২০১১ সালে তিনি সর্বোচ্চ ৪র্থ স্থানে ছিলেন।
কুইন্সল্যান্ডের ব্রীসবেনে স্তোসার জন্মগ্রহণ করেন। টনি এবং ডায়ানে দম্পতির কন্যা হিসেবে স্তোসারের ডোমিনিক এবং ড্যানিয়েল নামীয় দু'টি ভাই আছে। তিনি দাদার মাধ্যমে পোলিশ-অস্ট্রেলিয়ান বংশোদ্ভূত।
ছয় বছর বয়সে তার পৈতৃক ভিটেবাড়ী এবং ব্যবসাক্ষেত্র গোল্ড কোস্টের প্রবল বন্যায় ধ্বংসপ্রাপ্ত হয়। এরপর তাদের পরিবার এডিলেডে স্থানান্তরিত হয়। আট বছর বয়সে ক্রীসমাসের দিনে তিনি র‍্যাকেট পান ও টেনিস খেলতে শুরু করেন। তার পিতা-মাতা দীর্ঘ সময় ধরে ক্যাফেতে কাজ করতেন। স্তোসার স্থানীয় কোর্টে বড় ভাই ড্যানিয়েলের সাথে খেলতে থাকেন। ড্যানিয়েলই বাবা-মাকে তার টেনিস শিক্ষায় উদ্ভূদ্ধ করেন। নর্দান গোল্ড কোস্টের হেলেন্সভ্যাল স্টেট হাই স্কুলে পড়াশোনা করেন। ১৩ বছর বয়সে ইন্দোনেশিয়ার জাকার্তায় ওয়ার্ল্ড ইয়ুথ কাপে অংশ নিতে বহিঃর্বিশ্বে প্রথম পদার্পন করেন।
১৪ বছর বয়সে জিওফ মাস্টার্সের তত্ত্বাবধানে কুইন্সল্যান্ড একাডেমী অব স্পোর্টে যোগদান করেন। ২০০১ সালে ১৬ বছর বয়সে অস্ট্রেলিয়ান ইন্সটিটিউট অব স্পোর্টসের টেনিস প্রোগ্রামেও যোগ দেন তিনি।
আইটিএফ সার্কিটে স্তোসার পেশাদারী টেনিস খেলোয়াড় হিসেবে অংশগ্রহণ করেন ১৯৯৯ সালে। ২০০০ সালে উইম্যানস টেনিস এসোসিয়েশনের উদ্যোগে অস্ট্রেলিয়ান ওপেনে অভিষেক ঘটান কিন্তু কোয়ালিফায়িং রাউন্ডে হেরে যান। ২০০১ সালে চারটি আইটিএফ টাইটেল জয় করেন। গোল্ড কোস্টে ২০০২ সালের খেলায় ১ম রাউন্ডেই হেরে যান তিনি।
২০০৩ সালে ডব্লিউটিএ প্রমিলা এককে প্রথমবারের মতো জয়ী হন ও অস্ট্রেলিয়ান ওপেনের ৩য় রাউন্ডে পৌঁছান। তৎকালীন ৭নং শীর্ষধারী খেলোয়াড় ড্যানিয়েলা হান্তোচোভা'র কাছে হেরে যান। মেমিফসে অনুষ্ঠিত ডব্লিউটিএ'র খেলায় যোগ্যতা অর্জন করেন।
দেবীপ্রসাদ চট্টোপাধ্যায়
দেবীপ্রসাদ চট্টোপাধ্যায় (জন্ম: ১৯ নভেম্বর, ১৯১৮ - মৃত্যু: ৮ মে, ১৯৯৩) ভারতের একজন প্রখ্যাত মার্কসবাদী দার্শনিক। তিনি প্রাচীন ভারতের দর্শনের বস্তুবাদকে উদ্ঘাটন করেছেন। তার সবচেয়ে বড় কাজ হল লোকায়তের প্রাচীন দর্শনকে তিনি বিরুদ্ধপক্ষের বিকৃতি হতে রক্ষা করেন এবং তা সংগ্রহ ও প্রকাশ করেছেন। এছাড়াও তিনি প্রাচীন ভারতের বিজ্ঞানের ইতিহাস ও বিজ্ঞানের পদ্ধতি সম্পর্কেও গবেষণা করেছেন বিশেষ করে প্রাচীন চিকিৎসক চরক ও শ্রুশ্রুত সম্পর্কে।
চরক
চরক প্রাচীন ভারতের একজন চিকিৎসক। চরক ছিলেন তৎকালীন ভারতবর্ষের কনিষ্ক রাজার চিকিৎসক। সেময়কালে তিনি আয়ুর্বেদ চিকিৎসা পদ্ধতির সর্বপ্রথম সংকলনগ্রন্থ রচনা করেন, যা "চরক সংহিতা" নামে সমধিক পরিচিত।
চরক সংকলিত "চরক সংহিতা" আয়ুর্বেদ চিকিৎসাবিদ্যার আকর গ্রন্থ। এতে বিভিন্ন রোগের কারণ, লক্ষণ, চিকিৎসাগুলো সংকলন করেন চরক। বইটিতে ১২০টি অধ্যায় রয়েছে, যা আবার ৮ অংশে বিভক্ত।
এই বইয়ের মূল ভাষা ছিল সংস্কৃত। পরবর্তীকালে তা আরবি, গ্রিক, ল্যাটিন ভাষায় অনূদিত হয়ে সারা পৃথিবীতে ছড়িয়ে পড়ে। বিখ্যাত শল্য চিকিৎসক ইবনে সিনা আরবিতে অনূদিত চড়ক সংহিতা এবং তৎকালীন আরেকটি চিকিৎসা আকরগ্রন্থ "সশ্রত সংহিতা" থেকে অনুপ্রাণিত হয়েছিলেন।
সমাজতান্ত্রিক ছাত্র ফ্রন্ট
সমাজতান্ত্রিক ছাত্র ফ্রন্ট (ইংরেজিঃ Socialist Students' Front -SSF) বাংলাদেশের ছাত্র রাজনীতিতে একটি প্রগতিশীল বামপন্থী ছাত্র সংগঠন। বাংলাদেশের সমাজতান্ত্রিক দল (বাসদ) এর এটি অঙ্গ সংগঠন। "একমাত্র মার্কসবাদ-লেনিনবাদ সম্মত বৈজ্ঞানিক সমাজতন্ত্রের ভাবাদর্শের ভিত্তিতেই আমাদের সমাজ বিকাশের স্তরে সত্য, ন্যায়, সমাজপ্রগতি ও বিপ্লবের লড়াইকে সঠিকভাবে পরিচালনা করা সম্ভব" এই দৃষ্টিভঙ্গিতে রাজনৈতিক সংগঠনটি গড়ে উঠেছে। এই সংগঠনের মূলমন্ত্রঃ ঐক্য, সংগ্রাম, প্রগতি এবং মুখপত্রঃ অভিমত।
১৯৮৪ সালের ২১ জানুয়ারি সামরিক স্বৈরাচারবিরোধী ছাত্র গণআন্দোলনের সময়ে সমাজতান্ত্রিক ছাত্র ফ্রন্ট আত্মপ্রকাশ করে। সংগঠনটির প্রতিষ্ঠালগ্নে ঘোষণা দিয়েছিল শোষণ মুক্ত সমাজতান্ত্রিক সমাজ গড়ার লক্ষ্যে সর্বজনীন, বৈষম্যহীন, সেক্যুলার, বিজ্ঞানভিত্তিক, একই পদ্ধতির গণতান্ত্রিক শিক্ষার দাবিতে বাংলাদেশে ছাত্র আন্দোলন পরিচালনা করবে।
সর্বশেষ ২১ মার্চ, ২০১৬ তারিখে সমাজতান্ত্রিক ছাত্র ফ্রন্টের ৪র্থ কেন্দ্রীয় সম্মেলনে ষোড়শ কেন্দ্রীয় কাউন্সিলে নির্বাচিত ২০ সদস্যবিশিষ্ট সপ্তদশ কেন্দ্রীয় কমিটি ঘোষিত হয়। কাউন্সিলে ইমরান হাবিব রুমন সভাপতি, নাসির উদ্দিন প্রিন্স সাধারণ সম্পাদক ও রাশিব রহমান সাংগঠনিক সম্পাদক নির্বাচিত হয়। তারা যথাক্রমে বাংলাদেশ প্রকৌশল বিশ্ববিদ্যালয় (বুয়েট), জাহাঙ্গীরনগর বিশ্ববিদ্যালয় এবং ইসলামী বিশ্ববিদ্যালয়ে পড়াশোনা করেছেন।১. বাংলাদেশের ছাত্র সংগঠনগুলোর তালিকা।
কন্যা
কন্যা () গর্ভজাত স্ত্রীলিঙ্গের অধিকারী শিশু। পিতা-মাতার ঔরসে জন্মগ্রহণকারী বালিকা, মহিলা কিংবা অন্য যে-কোন স্ত্রীজাতীয় প্রাণী কন্যা নামে পরিচিত। কন্যা শব্দের অন্যান্য সমার্থক শব্দ হচ্ছে - দুহিতা, আত্মজা, তনয়া, সুতা, নন্দিনী, মেয়ে ইত্যাদি। তবে বাংলা ভাষায় "মেয়ে" শব্দের বহুল প্রচলন লক্ষ্য করা যায়। কন্যার সমকক্ষ ও সমমর্যাদার অধিকারী পুংলিঙ্গবাচক সন্তান হচ্ছে পুত্র বা ছেলে।
স্ত্রীলিঙ্গের অধিকারী এ শব্দটি অনেক এলাকায় সম্পর্ক নির্দেশক হিসেবে দল কিংবা স্তরের ক্ষেত্রে ব্যবহৃত হয়।
কন্যার ইংরেজি হচ্ছে "ডটার" বা "daughter" যা প্রাচীন ইংরেজি ডোহটর ("dohtor"), প্রোটো-ইন্দো-ইউরোপীয়ান ভাষা দুঘেতার ("dhugheter") থেকে সংস্কৃত ভাষায় পরিবর্তিত হয়ে দুহিতার > দুহিতা শব্দটিতে রূপান্তরিত হয়েছে।
রক্তসম্পর্কবিহীন জ্যেষ্ঠা মহিলা কিংবা পুরুষকে অনেক সময় মা অথবা বাবা হিসেবে সম্বোধন করে ধর্ম কন্যার পরিচয় দেয়া হয়ে থাকে। এটি সময়ের সাথে কিংবা সম্পর্কের গভীরতার উপর পুরোপুরি নির্ভরশীল।
কন্যা শব্দকে অনেক সময় অনানুষ্ঠানিকভাবে জুনিয়র বা অধীনস্থ বা ছোট পর্যায়ে আখ্যায়িত করা হয়। চার্চ অব ইংল্যান্ডের নিয়ন্ত্রণাধীন একাধিক চার্চের ক্ষেত্রে প্রত্যেকটি "ডটার চার্চ" এবং প্রধান চার্চটি "মাদার চার্চ" নামে পরিচিত।
রিচার্ড পাইবাস
রিচার্ড আলেক্সান্ডার পাইবাস (; জন্ম: ৫ জুলাই, ১৯৬৪) ইংরেজ বংশোদ্ভূত ক্রিকেটার ও ক্রিকেট কোচ। তিনি ইংল্যান্ডের নর্দাম্বাল্যান্ড এলাকার নিউক্যাসল আপোন টাইনে জন্মগ্রহণ করেন। কিন্তু অস্ট্রেলিয়ায় শৈশবকাল অতিবাহিত করেন রিচার্ড পাইবাস। সিডনির নর্ম্যানহার্স্ট বয়েজ' হাই স্কুলে অধ্যয়ন করেন তিনি।
রিচার্ড পাইবাস ডানহাতি ব্যাটসম্যান এবং ফাস্ট-মিডিয়াম বোলার হিসেবে ক্রিকেট খেলতে শুরু করেন। কিন্তু আঘাতপ্রাপ্তির কারণে ক্রিকেট জীবন বাঁধাগ্রস্ত হয়। একসময় তিনি মাইনর কাউন্টি সাফোকে ১৯৮৬ সালে খেলেন। ১৯৯০ সালে ওরচেস্টারশায়ারের দ্বিতীয় একাদশে স্থান পেয়েছিলেন। মধ্য-বিশে কোচিং পেশার দিকে মনোনিবেশ ঘটান নিজেকে।
দক্ষিণ আফ্রিকার বর্ডার ক্রিকেট দলের কোচের দায়িত্ব নেন। এরপূর্বে তিনি দুইবার ১৯৯১-২০০১ এবং ২০০৩ সালে পাকিস্তান জাতীয় ক্রিকেট দলের দায়িত্ব পালন করেন। বর্ডারের দ্বিতীয় মেয়াদকালীন সময়ে ২০০৫ এবং ২০০৬-০৭ সালে টাইটান ক্রিকেট দলেরও দায়িত্ব নেন।
ফেব্রুয়ারি, ২০০৭ সালে মিডলসেক্সের প্রথম একাদশের কোচের জন্যে মনোনীত হন তিনি। কিন্তু ১৭ জুলাই, ২০০৭ সালে মিডলসেক্স কর্তৃপক্ষ দ্রুত ঘোষণা করে যে, "ব্যক্তিগত কারণে" পাইবাস দল থেকে চলে গেছেন। ১ আগস্ট, ২০০৭ সালে তিনি পুণরায় টাইটানস দলে দুই বছরের মেয়াদের চুক্তিতে স্বাক্ষর করে যোগদান করেন।
২৫ সেপ্টেম্বর, ২০০৯ সালে নিশ্চিত করা হয় যে, রিচার্ড পাইবাস আইপিএলের প্রথম সারির দল কলকাতা নাইট রাইডার্সের কোচ হিসেবে যোগ দিচ্ছেন। এর দুই দিন পূর্বে দলের অন্যতম খেলোয়াড় সৌরভ গাঙ্গুলী ঘোষণা দেন যে কলকাতা নাইট রাইডার্সের জন্যে কোচ নিয়োগের সিদ্ধান্ত নেয়া হয়েছে এবং তা অনতিবিলম্বে ঘোষণা করা হবে।
পরবর্তীতে ৩০ মে, ২০১২ সালে ঘোষণা করা হয় যে, তিনি বাংলাদেশ ক্রিকেট দলের নতুন কোচের মর্যাদা পাচ্ছেন।
বাংলাদেশের কলেজের তালিকা
বাংলাদেশের কলেজের তালিকা মধ্যে কিছু কলেজের তালিকা নিম্নে দেওয়া হলঃ
ঝিনুক
ঝিনুক () এক ধরণের দুই খোলকবিশিষ্ট বা দ্বিপুটক জলজ প্রাণী। এদের বাসস্থান সমুদ্র অথবা অল্প লবণাক্ত পানিতে হয়ে থাকে। এদের শরীরের খোলক উচ্চস্তরের চুনজাতীয় পদার্থ দিয়ে গঠিত। শরীরের কমপক্ষে একটি অংশ পানিতে ঢাকা থাকে। পঞ্চাশেরও অধিক প্রজাতির ঝিনুক ভক্ষণযোগ্য। এরা সকলেই বিশেষ ধরণের ছাঁকুনী কাঠামোর সাহায্যে খাদ্য গ্রহণ করে ও এর সঙ্গে থাকা অতিরিক্ত পানি ত্যাগ করে।
মানুষ কর্তৃক কিছু প্রজাতির ঝিনুক বাজারজাতকরণে, রান্না-বান্না কিংবা কাচা ভক্ষণ করা হয়ে থাকে। এছাড়াও, গৃহপালিত হাঁস-মুরগীর খাবারেও ঝিনুকের কদর রয়েছে। মুক্তা উৎপাদনকারী ঝিনুক সাধারণতঃ মানুষ খায় না; যদিও এ জাতীয় ঝিনুক খাবার উপযোগী।
কপাট, মুখ, ওষ্ঠ অংশ, ফুলকা, আবরণ অংশ, হৃদযন্ত্র, পাকস্থলী, মলনালী, মলদ্বার ইত্যাদি অংশ নিয়ে ঝিনুকের শারীরিক কাঠামো গঠিত হয়েছে।
শক্ত, মজবুত খোলকের অভ্যন্তরে কোমলাঙ্গ রয়েছে। তন্মধ্যে বিশেষ ছাঁকুনী দিয়ে ফুলকার সাহায্যে পানি থেকে প্লাঙ্কটন, মিউকাসকে মুখের অভ্যন্তরস্থিত গহ্বরে ফাঁদে ফেলে। তারপর এগুলো খাদ্যরূপে সংগৃহীত হয়ে পাকস্থলীতে প্রবেশের মাধ্যমে হজম করে বর্জ্য পদার্থ হিসেবে মলদ্বার দিয়ে নির্গত করে। সাধারণতঃ ১০ ডিগ্রী তাপমাত্রার ঊর্ধ্বে এরা খাদ্য গ্রহণের লক্ষ্যে সক্রিয় হয়। প্রতি ঘন্টায় গড়ে ৫ লিটার পর্যন্ত পানি ছাঁকুনীর জন্য গ্রহণ করে। আবরণ অংশ অতি পাতলা ঝিল্লী পদার্থ দিয়ে গঠিত যা খোলশের অভ্যন্তরে অবস্থিত ও অতি পাতলা রক্তনালীর সাথে সংযুক্ত। তিন-স্তরবিশিষ্ট হৃদযন্ত্র রয়েছে। দু'টো কিডনী বা বৃক্কের সাহায্যে রক্তে বহমান বর্জ্য পদার্থ নিষ্কাষিত হয়। ওষ্ঠাংশ এবং মাংসপেশীর মধ্যবর্তী বহিঃস্থ খোলশের মাধ্যমে খোল বন্ধ হয়ে থাকে।
কিছু ঝিনুক বিশেষ করে ইউরোপীয়ান ঝিনুক এবং অলিম্পিয়া ঝিনুকের দেহ স্ত্রী ও পুরুষ - উভয় লিঙ্গের অধিকারী। প্রজননতন্ত্রে ডিম্বানু এবং শুক্রাণু - উভয়ই বহমান। এ কারণে খুব সহজেই গর্ভধারণের জন্যে তারা নিজেদের শরীরে ডিম পাড়ে। একবার স্ত্রীজাতীয় ঝিনুক গর্ভধারণ করলে কয়েক মিলিয়ন ডিম পানিতে ছেড়ে দেয়। ছয় ঘন্টার মধ্যেই লার্ভা আকৃতিতে রূপান্তরিত হয় এবং দুই থেকে তিন সপ্তাহের মধ্যে সাঁতার কাটতে সক্ষমতা অর্জন করে। এরপরই তারা নির্দিষ্ট জায়গায় অবস্থানপূর্বক এক বছরেই প্রাপ্তবয়স্কের অধিকারী হয়।
ঝিনুক চিহ্নিতকরণের জন্য নিম্নলিখিত বৈশিষ্ট্যাবলীর সাহায্যে সনাক্ত করা যায় -
ঊনবিংশ শতকের শুরুতে সস্তা মূল্যমানের খাবার হিসেবে শ্রমজীবি মানুষের কাছে এর গ্রহণযোগ্যতা ছিল। নিউইয়র্কের পোতাশ্রয়ে ঝিনুকের বাসস্থান বিশ্বের বৃহত্তম ঝিনুক সংগ্রহশালা হিসেবে বিবেচিত।
ঝিনুকে জিঙ্ক, লৌহ, ক্যালসিয়াম, সেলেনিয়ামসহ ভিটামিন এ এবং ভিটামিন বি১২-এর ন্যায় গুরুত্বপূর্ণ খনিজ উপাদান রয়েছে। তবে খাদ্য শক্তি কম রয়েছে। এক ডজন কাঁচা ঝিনুকে মাত্র ১১০ কিলোক্যালরী শক্তি সঞ্চিত আছে। কাচা ভক্ষণ করলেই সবচেয়ে বেশী খাদ্য উপযোগিতা পাওয়া যায়।
প্রাচীনকাল থেকেই ঝিনুক যৌন উদ্দীপনা বৃদ্ধিতে সহায়তাকারীর প্রধান উপাদান হিসেবে বিবেচিত। একদল আমেরিকা এবং ইতালীয় গবেষকগণ বিশ্লষণ করে দেখিয়েছেন যে, ঝিনুকে যথেষ্ট পরিমাণে এমিনো এসিড রয়েছে যা যৌন হরমোন সৃষ্টিতে সহায়কের ভূমিকা পালন করতে পারে। উচ্চমানের জিঙ্কে টেস্টোস্টারোন রয়েছে। এর খোলশ ক্যালসিয়াম কার্বোনেট বা চুনজাতীয় উপাদান দিয়ে তৈরী।
কাচা, সিদ্ধ, ভেজে, রোস্ট ইত্যাদি বিভিন্নভাবে খাওয়া যায়। এছাড়াও, বিভিন্ন ধরণের পানীয়ে এর ব্যবহার রয়েছে।
প্রথা
প্রথা বা রীতি () হচ্ছে সুদীর্ঘকাল থেকে চলে আসা যে কোন ধরণের ধর্মীয় আচার-অনুষ্ঠান, নিয়ম-কানুন, বিধি-নিষেধ, বিশ্বাস অথবা কর্মকাণ্ড যা অধিকাংশ সাধারণ জনগণ বা সমাজ কর্তৃক উৎপত্তিকাল থেকে যুগ যুগ ধরে বিনাদ্বিধায় পালন করাসহ মেনে চলে আসছে। উক্ত বিষয়গুলো সাধারণতঃ একই দেশ, সংস্কৃতি, সময়কাল কিংবা ধর্মীয় রীতি-নীতির দ্বারা প্রথা পালন করা হয়ে থাকে ও আপনাআপনি গড়ে উঠে। যদি কোন কিছু একই ধরন বা পদ্ধতি অনুসরণপূর্বক পালন করা হয় কিংবা একযোগে বা একই নিয়মে অনুসৃত হয় তাহলে তা সামাজিক আইন, সনাতনী প্রথা বা প্রাচীন রীতি নামে পরিচিত। "সংস্কৃতি" শব্দের সাথে প্রথা বা রীতি শব্দের যখেষ্ট মিল রয়েছে। সামগ্রিকভাবে প্রথা মূলতঃ প্রতিপালন ও চর্চার বিষয়। অন্যদিকে সংস্কৃতি একগুচ্ছ চিন্তাধারা বা প্রথার সমষ্টিবিশেষ যা মানুষের উপর প্রভাব বিস্তার করে জীবনকে সচল ও গতিশীল রাখে।
প্রথা সামাজিক আচার নামেও পরিচিত। একসময় তা সামাজিক অনুষ্ঠানে পরিণত হয়। সুন্দর, শোভন, সামাজিক অভ্যাসগুলো প্রথা হয়ে ওঠে। প্রথা ব্যক্তিগত কোন বিষয় নয়। এর সাথে সামাজিক সম্পর্ক রয়েছে। প্রথা পালনে কিছুটা সামাজিক বাধ্যবাধকতা আছে।
প্রথায় কতকগুলো বৈশিষ্ট্য রয়েছে। যথা -
সমাজে অবস্থানরত বিভিন্ন স্তরের সদস্য বা প্রতিবেশীর সাথে কিরূপ আচরণ বা সম্পর্ক সৃষ্টি করা উচিত তা সামাজিক প্রথার উপর নির্ভরশীল। গুরুজনদের সম্মান জানানো, সালাম বা শুভেচ্ছা বিনিময়, শ্রদ্ধা ও সৌহার্দ্যমূলক মনোভাব, বিবাহ অনুষ্ঠান ও আমন্ত্রিত অতিথিদেরকে আদর-আপ্যায়ন, নববর্ষ পালন, স্বাধীনতা দিবস উদযাপন ইত্যাদি প্রথার প্রকৃষ্ট উদাহরণ।
পূজা-পার্বন, ধর্মীয় অনুষ্ঠান পালন, সরকারী ছুটির দিন এর সাধারণ উদাহরণ। কিন্তু সামাজিক প্রথা হিসেবে বিশেষ ধরন ও রঙের কাপড় বিশেষ অর্থবহন করে। সম্মানিত বিচারকের বিশেষ ধরণের পরচুলা ব্যবহার, আইনজীবিদের কালো পোষাক পরিধান অন্যতম। কিন্তু মৌলিক চিন্তাধারা হিসেবে বিশেষ দিন বা বিশেষ উপলক্ষে শুভেচ্ছা বার্তা প্রেরণও প্রথা বা রীতি হিসেবে স্বীকৃত। ঈদের দিনে কার্ড একে-অপরকে কার্ড প্রদান কিংবা অনন্য সাধারণ কৃতিত্বের জন্য উইকিতে ভার্চুয়াল পদক প্রদান এর প্রকৃষ্ট উদাহরণ।
প্রথা হাজার-হাজার বছর পূর্বেকার বিষয়বস্তুকে তুলে ধরে। এর ইংরেজি হচ্ছে ট্র্যাডিশন যা ল্যাটিন ভাষার "ট্র্যাডার" বা "ট্র্যাডারার" থেকে রূপান্তরিত হয়েছে। এর অর্থ দাঁড়ায় বহন করা, হস্তান্তর করা, নিরাপদে সংরক্ষণপূর্বক তুলে ধরা। পাশাপাশি নিত্য-নতুন প্রথারও জন্ম হচ্ছে। মূলতঃ প্রাচীন রোমানদের আইনে বৈধভাবে সম্পত্তি স্থানান্তর এবং উত্তরাধিকার নির্ণয়ে এর প্রবর্তন ও প্রয়োগ ঘটে। নৃতাত্ত্বিকগণ মনে করেন যে, প্রথার উৎপত্তি হয়েছে কোন উদ্দেশ্য পূরণের স্বার্থে। সময়ের প্রয়োজনে, রাজনৈতিক বা সাংস্কৃতিক কারণ এর অন্যতম নিয়ামক। ফলে নৃতত্ত্ব এবং জীববিদ্যায় প্রথাকে স্বীকৃতি ও মর্যাদা প্রদান করেছে।
এন্থনী গিডেন্স এবং তাঁর সহযোগীরা মনে করেন, প্রথার আধুনিক অর্থ উপলদ্ধিতে ইউরোপীয়রা গত দুই শত বছর ধরে আলোচনা করতে থাকে। শিক্ষা যুগের সময়কালে বিভিন্ন স্বনামধন্য দার্শনিক, চিন্তাবিদগণ সমাজ উন্নয়নে প্রথার ধারণাকে তুলে ধরেছেন।
স্নায়ুকোষ
স্নায়ুতন্ত্রের গঠনমূলক ও কার্যকরী একককে নিউরন বা স্নায়ুকোষ বলে। মস্তিষ্ক কোটি কোটি স্নায়ুকোষ (নিউরন) দিয়ে তৈরি।এই একটি মাত্র মানব মগজে রয়েছে ১০,০০০ কোটি স্নায়ুকোষ বা নার্ভ সেল। আর এগুলো একটি আরেকটির সাথে সংযুক্ত রয়েছে তেমনি শত শত কোটি স্নায়ুতন্তু দিয়ে।
প্রতিটি নিউরনে দুটি অংশ থাকে। যথা : ১. কোষদেহ ও ২. প্রলম্বিত অংশ।
এটি নিউরনের মুখ্য অংশ এবং এটি গোলাকার, ডিম্বাকার, মোচাকার, সুচালো প্রভৃতি বিভিন্ন আকৃতির হয়ে থাকে। কোষদেহের ব্যাস ৬ মাইক্রন থেকে ১২০ মাইক্রন পর্যন্ত হতে পারে। কোষদেহ কোষপর্দা, সাইটোপ্লাজম ও নিউক্লিয়াস এ তিনটি অংশ নিয়ে গঠিত।
দেহকোষ থেকে নির্গত বা বহির্গত শাখা-প্রশাখাকে প্রলম্বিত অংশ বলে। এটি দু’ধরনের যথা : ক. ডেনড্রাইট (Dendrite) ও খ. অ্যাক্সন (Axon)।
কোষদেহের চারদিকে সৃষ্ট ক্ষুদ্র তন্তুময় শাখাবিশিষ্ট অংশকে ডেনড্রাইট বলে। একটি নিউরনে বহু ডেনড্রাইট থাকে।ডেনড্রাইটগুলোই আসলে মূলত সেই অংশ যা মানব দেহের বিভন্ন ইন্দ্রিয় থেকে অথবা অন্য নিউরণ থেকে তথ্য গ্রহণ করে। ডেনড্রাইটের সংখ্যা যত বেশি হবে, একটি নিউরণের তথ্য গ্রহণের ক্ষমতাও তত বেশি হবে। একটি নিউরণের ডেন্ড্রাইটের সংখ্যা ৪,০০,০০০ পর্যন্তও হতে পারে!
কোষদেহ থেকে উত্পন্ন বেশ লম্বা ও শাখাবিহীন তন্তুটির নাম অ্যাক্সন। অ্যাক্সনের চারদিকে চ্যাপ্টা সোয়ান কোষ নির্মিত পাতলা আবরণকে নিউরিলেমা বলে। নিউরিলেমা পরিবেষ্টিত অ্যাক্সনকে স্নায়ুতন্তু বলে। অধিকাংশ ক্ষেত্রে নিউরিলেমা ও অ্যাক্সনের মধ্যবর্তী অঞ্চলে স্নেহপদার্থের একটি স্তর থাকে। এ স্তরটিকে মায়েলিন (Myelin) আবরণ বলে। নির্দিষ্ট দূরত্ব অন্তর অন্তর অ্যাক্সনে কিছু সংকুচিত অঞ্চল দেখতে পাওয়া যায়, একে র‌্যানভিয়ার-এর পর্ব বলে। অ্যাক্সনের মূল অক্ষের আবরণীকে এক্সোলেমা বলে। অ্যাক্সনের শেষ প্রান্ত বিভক্ত হয়ে ক্ষুদ্র ক্ষুদ্র শাখা সৃষ্টি করে, সেগুলোকে টেলোডেনড্রিয়া বলে। টেলোডেনড্রিয়ার শেষ প্রান্তের স্ফীত অংশের নাম সিন্যাপটিক নব। পরপর দুটো নিউরনের প্রথমটার অ্যাক্সন এবং পরেরটার ডেনড্রাইটের মধ্যে একটি স্নায়ুসন্ধি গঠিত হয়, একে সিন্যাপস বলে। অ্যাক্সন লম্বায় এক মিটারের বেশি হতে পারে।
বহুসংখ্যক নিউরণ মিলিত হয়ে একটি স্নায়ু (Nerve) গঠিত হয়।
নিউরন বা স্নায়ুকোষ তথা স্নায়ুকলার (Nervous Tissue) কাজ : 
১. নিউরন বিভিন্ন উদ্দীপনা গ্রহণ করে এবং তদনুযায়ী প্রতিবেদন সৃষ্টি করে।
২. এটি মস্তিষ্কে যাবতীয় স্মৃতি সংরক্ষণ করে।
৩. এটি দেহের বিভিন্ন অঙ্গ ও তন্ত্রের কাজ নিয়ন্ত্রণ করে এবং তাদের মধ্যে সমন্বয় সাধন করে।
৪. এটি পরিকল্পনা গ্রহণ করে এবং তার বাস্তবায়ন করে।
হরিপদ দত্ত
হরিপদ দত্ত বাংলাদেশের একজন স্বনামধন্য ঔপন্যাসিক, প্রাবন্ধিক, গল্পকার। তিনি ২০০৬ সালে উপন্যাস শাখায় বাংলা একাডেমী পুরস্কার লাভ করেন।
তিনি নিয়মিতভাবে লেখালেখি করে থাকেন। সাহিত্য, রাজনীতি, দর্শন ইত্যাদি বিভিন্ন বিষয় নিয়ে বিভিন্ন দৈনিকে লিখে থাকেন।
তার লিখিত বইগুলোর মধ্যে উল্লেখযোগ্য হলঃ
মুক্তা
মুক্তা () ঝিনুক বা মুক্তির মধ্যকার রত্নবিশেষ। এর অন্য নাম মোতি। আঞ্চলিক ভাষায় অনেক সময় মুক্তাকে "মুকুতা" নামেও ডাকা হয়। মুক্তা এক ধরনের শম্বুক জাতীয় প্রাণী ঝিনুকের মাধ্যমে তৈরী হয়। এটি দেখতে ছোট এবং প্রায়শঃই সাদা রঙের হয়ে থাকে। তবে কখনো কখনো পাণ্ডুর বা ফ্যাকাশে রঙ-সহ কালো রঙেরও হতে পারে। সাধারণতঃ মোতি দেখতে গোলাকৃতি ধরনের হয়। এছাড়া, অর্ধ-গোলাকার, ডিম্বাকৃতি কিংবা অন্য যে-কোন বিভিন্ন আকৃতিরও হতে পারে। অলঙ্কার জগতে এর অসম্ভব জনপ্রিয়তা ও সুনাম রয়েছে। জুন মাসে জন্মগ্রহণকারী জাতকগণ জন্মপাথররূপে মুক্তা ধারণ করে থাকেন।
ঝিনুকের খোলকের অভ্যন্তরে তৈরী মুক্তোয় ক্যালসিয়াম কার্বোনেট যৌগযোগে মুক্তা তৈরী হয় যা স্তরের কেন্দ্রে সংরক্ষিত থাকে। আদর্শ মুক্তা গোলাকার ও মসৃণ প্রকৃতির হয়। ব্যারোক পার্লজাতীয় মুক্তা বিভিন্ন আকার ও আকৃতির হয়ে থাকে। চমকপ্রদ, মনোলোভা, সুন্দর ও উচ্চ মূল্যমানের মুক্তা সৌন্দর্যপিপাসুদের কাছে শত শত বছর ধরে অত্যন্ত জনপ্রিয়। এ কারণেই মুক্তা একসময় অলঙ্কারে স্থান করে নেয়। তন্মধ্যে বেশ কিছু মুক্তা অত্যন্ত দুর্লভ, চমৎকার, প্রশংসনীয় এবং অতীব মূল্যমানের অধিকারী।
মুক্তা সংগ্রহের উপর ভিত্তি করে এটি দু'ধরনের হতে পারে -
হাজার হাজার বছর পূর্বে সমুদ্র বা নদী থেকে প্রাকৃতিকভাবে তৈরী মুক্তা ভারত মহাসাগর, পারস্য উপসাগর, লোহিত সাগর এবং মান্নার উপসাগর থেক ডুবুরী কর্তৃক সংগৃহীত হতো।
হ্যান রাজবংশে (খ্রীষ্ট-পূর্ব ২০৬ - ২২০ খ্রীষ্টাব্দ) চীনে ব্যাপকভাবে দক্ষিণ চীন সাগর থেকে সামুদ্রিক মুক্তা আহরণ করতো। চতুর্দশ শতকে আরব সাগরে বিখ্যাত পর্যটক ইবনে বতুতা ডুবুরীদের কোমরে মুক্তা রাখার কাহিনীর কথা বর্ণনা করেন। এর মাধ্যমেই বিশ্ববাসী মুক্তা সম্পর্কে জানতে পারে।
স্পেনের সৈনিকেরা পশ্চিম গোলার্ধের কিউবাগুয়া এবং আইলা মার্গারিটা দ্বীপপুঞ্জ দখল করে। ভেনেজুয়েলা উপত্যকার ২০০ কিলোমিটার দূরবর্তী স্থানে মুক্তোর বৃহৎ খনির সন্ধান পায়। লা পেরেগরিনা পার্ল নামীয় একজন আবিস্কারক স্পেনের রাণীকে তা দেয়ার জন্য প্রস্তাবনা দিয়েছিলেন।
কেটো কচ্ছপ
কেটো কচ্ছপ, কাইট্টা কচ্ছপ বা বোদো কাছিম (বৈজ্ঞানিক নাম:"Batagur baska") একপ্রজাতির নদীমাতৃক কচ্ছপ। এটি মিঠা ও নোনা দুই ধরনের পানিতেই বাস করতে পারে। এই ক্ষমতা অন্য কোনো কচ্ছপের নেই। প্রকৃতি সংরক্ষণ বিষয়ে কাজ করা সংগঠন ইন্টারন্যাশনাল ইউনিয়ন ফর কনজারভেশন অব নেচারের (আইইউসিএন) মহাবিপন্ন প্রাণীর তালিকায় রয়েছে কাইট্টা কাছিমের নাম।
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।
কেটো কচ্ছপের দেহ অপেক্ষাকৃত বড়। দৈর্ঘ্যে এরা প্রায় ৬০ সেমি ও ওজনে ১৮ কেজি পর্যন্ত হতে পারে। পুরুষ কচ্ছপের খোলস বা কৃত্তিকাবর্ম বাদামি থেকে সবুজ। স্ত্রী কাছিমের ক্ষেত্রে জলপাই ধূসর রঙের। মাথা ছোট, তুণ্ড উপরের দিকে বাঁকানো, সূঁচালো এবং বেশ প্রসারিত। কৃত্তিকাবর্ম নিচু, সম্মুখভাগ প্রায় শঙ্কু আকৃতির।
একসময় সুন্দরবন থেকে শুরু করে মিয়ানমার-থাইল্যান্ড হয়ে মালয়েশিয়া উপকূল পর্যন্ত এই কচ্ছপের বসতি ছিল। জেলেসহ স্থানীয় অনেকের খাদ্যতালিকায় থাকায় এরা চিরতরে হারিয়ে যেতে বসেছে। সুন্দরবনের ভারতীয় অংশ, মিয়ানমারের আরাকান উপকূল, থাইল্যান্ড ও মালয়েশিয়ায় এই প্রজাতির কচ্ছপকে আর খুঁজে পাওয়া যায় না; বাংলাদেশের সুন্দরবন এলাকায় কালেভদ্রে দেখা মেলে। 
গড় আয়ু ৪০ বছর।
কুষ্টিয়ার যুদ্ধ
কুষ্টিয়ার যুদ্ধ বলতে সাধারনত দুটি ঘটনাকে নির্দেশ করা হয়ে থাকে। দুটি যুদ্ধই বর্তমানে বাংলাদেশের কুষ্টিয়া জেলার মধ্যে পড়েছে:-
ইলেকট্রনিক ব্যান্ড গঠন
কঠিন অবস্থা পদার্থবিজ্ঞানএ, ইলেকট্রনিক ব্যান্ড গঠন (অথবা কেবল 'ব্যান্ড গঠন') একটি কঠিন পদার্থের শক্তি এর একটি নির্দিষ্ট অংশ বর্ণনা কোরে যাকে বলা হয় ' 'শক্তির ব্যান্ডের"। কঠিন মধ্যে একটি ইলেক্ট্রন এর ("অনুমোদিত ব্যান্ড") থাকতে পারে, এবং শক্তির একটি নির্দিষ্ট সীমায় ব্যান্ড শূন্যস্থানএ ("নিশিদ্ধ ব্যান্ডের") অস্তিত্য থাকতে পারে, আবার তা নাও থাকতে পারে। ব্যান্ড তত্ত্ব মধ্য দিয়ে ইলেকট্রনের শক্তি ব্যান্ডের অস্তিত্বের স্বীকার করে নিয়ে কঠিন বস্তুর আচরণ ব্যাখ্যা করা হয়। একটি উপাদান এর ব্যান্ড গঠন থেকে অনেক কঠিন বস্তুর শারীরিক বৈশিষ্ট্য যেমন, ব্যাখ্যা করে বৈদ্যুতিক রোধ এবং অপটিক্যাল বিশোষণ সফলভাবে ব্যাখ্যা করা যায়। ব্যান্ড আরো বৃহৎ মাপের আণবিক কক্ষপথ তত্ত্ব এর সীমা হিসেবে দেখা যেতে পারে । একটি কঠিন বস্তু ঘনিষ্ঠভাবে ফাঁকযুক্ত আণবিক কক্ষপথ গুলি , একটি ব্যান্ড যা প্রদর্শিত হবে সৃষ্টি। ব্যান্ড গঠন অবপতন ডাইন্যামিক্যাল তত্ত্ব এর কোয়ান্টাম যান্ত্রিক ইলেক্ট্রন তরঙ্গ একটি সাময়িক স্ফটিক জাফরি সঙ্গে একটি নির্দিষ্ট স্ফটিক সিস্টেম এবং Bravais জাফরি ​​থেকে প্রমান করা যায়।
ইলেকট্রন গুলি হল একটি একক বিচ্ছিন্ন পরমাণু এর পারমাণবিক কক্ষপথ , যা একটি স্বতন্ত্র সেট গঠন শক্তি স্তর গুলি ব্যাপৃত করা। যদি বেশ কিছু পরমাণু একসাথে এনে একটি অণু গঠন করা হয়, তাহলে তাদের পারমাণবিক অর্বিটাল গুলো বিভক্ত হয়, যেমন একটি সংযোজিত দোলন. এই একটি সংখ্যা উৎপন্ন আণবিক কক্ষপথ পরমাণুর সংখ্যার সমানুপাতিক। যখন একটি পরমাণু সংখ্যক (অণুক্রম অথবা অধিক) একত্রে একটি কঠিন বস্তু গঠন করে আনা হয়, তখন অরবিটালের সংখ্যা হয় অতিশয় বৃহৎ। এর ফলে, শক্তি তাদের মধ্যে পার্থক্য হয়ে খুব কম। সুতরাং, স্বতন্ত্র বিচ্ছিন্ন পরমাণু শক্তি স্তরের চেয়ে কঠিন বস্তুর মধ্যে মাত্রা ক্রমাগত শক্তির ব্যান্ড বেশি গঠন হয়। যাইহোক, "ব্যান্ড ফাঁক" গঠনে যতই পরমাণু লাগুক না কেন, শক্তির কিছু অন্তরে কোন অর্বিটাল থেকে না। একটি শক্তি ব্যান্ড মধ্যে, শক্তির মাত্রা একটি কাছাকাছি কন্টিনাম গঠন।
প্রথম, একটি কঠিন শক্তি স্তর গুলোর মধ্যে বিচ্ছেদ ইলেকট্রনের সর্বদা ফোটন এর (পরমাণুর vibrations)এর সাথে শক্তি বিনিমইয়ের সঙ্গে তুলনীয়।
দ্বিতীয়ত, এটা শক্তি অনিশ্চয়তার কারণে সঙ্গে তুলনীয় Heisenberg অনিশ্চয়তা নীতির, সময় এর কারণে দীর্ঘ অন্তর. এর ফলে, শক্তি স্তরের মধ্যে বিচ্ছেদ কোন ফলাফল হয়না।
Several approaches to finding band structure are discussed below.
ভারতীয় রাষ্ট্রপতি নির্বাচন, ২০১২
ভারতে চতুর্দশ রাষ্ট্রপতি নির্বাচন অনুষ্ঠিত হবে ১৯ জুলাই, ২০১২। এই নির্বাচনের মাধ্যমে ভারতের ত্রয়োদশ রাষ্ট্রপতি নির্বাচিত হবেন। মনোনয়ন দাখিলের শেষ তারিখ ৩০ জুন। ভোট গণনা হবে ২২ জুলাই।
ভারতের নির্বাচন কমিশন রাজ্যসভার মহাসচিব ডঃ ভি কে অগ্নিহোত্রীকে এই নির্বাচনের রিটার্নিং অফিসার নিয়োগ করেছে।
একলা চলো রে
"যদি তোর ডাক শুনে কেউ না আসে তবে একলা চলো রে", যা একলা চলো রে হিসেবে সাধারণভাবে পরিচিত, রবীন্দ্রনাথ ঠাকুর দ্বারা রচিত একটি বাংলা দেশাত্মবোধক গান।
১৯০৫ খ্রিস্টাব্দের সেপ্টেম্বর মাসে "ভাণ্ডার" পত্রিকায় "একা" শিরোনামে গানটি প্রথম প্রকাশিত হয়। এই গানটি "হরিনাম দিয়ে জগত মাতালে আমার একলা নিতাই রে," নামক একটি জনপ্রিয় মনোহরশাহি ঘরানার বাংলা "ধাপকীর্তন" দ্বারা প্রভাবিত ছিল।
অপরের সহায়তা না থাকলেও বা অপরের দ্বারা ত্যাজ্য হলেও শ্রোতা যাতে তাঁর যাত্রা বন্ধ না করেন, তার অনুপ্রেরণা হিসেবে এই গান রচিত হয়। মহাত্মা গান্ধী এই গানের দ্বারা গভীর ভাবে প্রভাবিত ছিলেন এবং এটিকে তিনি তাঁর অন্যতম প্রিয় গান হিসেবে উল্লেখ করেছিলেন।
"একলা চলো রে" গানটির কথা নিম্নরূপ-
যদি কেউ কথা না কয়, ওরে ওরে ও অভাগা,
যদি সবাই থাকে মুখ ফিরায়ে সবাই করে ভয় -
তবে পরান খুলে
ও তুই মুখ ফুটে তোর মনের কথা একলা বলো রে।
যদি সবাই ফিরে যায়, ওরে ওরে ও অভাগা,
যদি গহন পথে যাবার কালে কেউ ফিরে না চায় -
তবে পথের কাঁটা
ও তুই রক্তমাখা চরণতলে একলা দলো রে।
যদি আলো না ধরে ওরে ওরে ও অভাগা,
আলো না ধরে যদি ঝর বাদলে আঁধার রাতে দুয়ার দেয় ঘরে - 
তবে বজ্রানলে আপন বুকের পাঁজরা জ্বালিয়ে একলা জ্বলো রে।।
রবীন্দ্রনাথ ঠাকুর "একলা চলো রে" গানটি গিরিডি শহরে লিখেছিলেন। ভারতের স্বাধীনতা আন্দোলনের স্বদেশী যুগে রবীন্দ্রনাথ দ্বারা রচিত ২২টি প্রতিবাদী সঙ্গীতের মধ্যে এই গানটি একটি ছিল। ১৯০৫ খ্রিস্টাব্দে আমার সোনার বাংলা গানটির মতোই এই গানটিও বঙ্গভঙ্গের সময়কালে একটি বিখ্যাত প্রতিবাদী গান রূপে জনমানসে বিখ্যাত হয়।
১৯০৫ খ্রিস্টাব্দের সেপ্টেম্বর মাসে "ভাণ্ডার" পত্রিকায় "একা" শিরোনামে গানটি প্রথম প্রকাশিত হয়। ১৯০৫ খ্রিস্টাব্দে এই গানটি তাঁর "বাউল" নামক গ্রন্থে অন্তর্ভুক্ত ছিল। ১৯৪১ খ্রিস্টাব্দে গানটিকে গীতবিতানের স্বদেশ পর্যায়ে অন্ত্ররভুক্ত করা হয়।
রবীন্দ্রনাথের ভ্রাতুষ্পুত্রী ইন্দিরা দেবী এই গানের সুর দেন, যা ১৯০৬ খ্রিস্টাব্দের এপ্রিল-মে মাসে প্রকাশিত "সঙ্গীত-বিজ্ঞান প্রকাশিকা" নামক পত্রিকায় প্রকাশিত হয় ও পরে স্বরবিতানের ৪৬তম খণ্ডে স্থান পায়।
রবীন্দ্রনাথ ঠাকুর ১৯০৫ এবং ১৯০৮ খ্রিস্টাব্দের মধ্যে এইচ. বসু স্বদেশী রেকর্ড থেকে স্বয়ং এই গান রেকর্ড করেন, যা বর্তমানে খুঁজে পাওয়া যায় না। গ্রামোফোন কোম্পানী অব ইন্ডিয়া থেকে হরেন্দ্রনাথ দত্ত (রেকর্ডে সংখ্যা পি৫২৭০) এবং হিন্দুস্থান রেকর্ডস থেকে অমলা দত্ত, নন্দিতা দেবী, সুধীন দত্ত এবং শান্তিদেব ঘোষ (রেকর্ডে সংখ্যা এইচ ১৯১) এই গানের রেকর্ড করেন। ১৯৪৮ (রেকর্ড সংখ্যা এন২৭৮২৩) ও ১৯৮৪ (রেকর্ড সংখ্যা পিএসপিএল ১৫০১) খ্রিস্টাব্দে বিশিষ্ট রবীন্দ্র সঙ্গীত গায়ক সুচিত্রা মিত্র এই গান দুইবার রেকর্ড করেন।
পাহাড়ি তিতির
পাহাড়ি তিতির বা লালগলা বাতাই (বৈজ্ঞানিক নাম: "Arborophila rufogularis") () ফ্যাজিয়ানিডি () গোত্র বা পরিবারের অন্তর্গত আর্বোরোফাইলা () গণের এক প্রজাতির ছোট তিতির বা বাতাই। এরা দক্ষিণ ও দক্ষিণ-পূর্ব এশিয়ার স্থানীয় পাখি। আই. ইউ. সি. এন. এই প্রজাতিটিকে Least Concern বা ন্যূনতম বিপদগ্রস্ত বলে ঘোষণা করেছে। বাংলাদেশের ১৯৭৪ ও ২০১২ সালের বন্যপ্রাণী (সংরক্ষণ ও নিরাপত্তা) আইনে এ প্রজাতিটি সংরক্ষিত।
বাংলাদেশ, ভারত, নেপাল, ভুটান, মিয়ানমার, চীন, লাওস, থাইল্যান্ড ও ভিয়েতনাম পাহাড়ি তিতিরের প্রধান আবাসস্থল। এসব দেশের চিরসবুজ ও গ্রীষ্মমণ্ডলীয় বন এদের পছন্দের আবাস।
পাহাড়ি তিতিরের মোট ছয়টি উপপ্রজাতি সনাক্ত করা সম্ভব হয়েছে। এরা হচ্ছে-দেখতে এরা বটেরার মত, তবে বড়। পিঠ হলদে সবুজাভ ধূসর। পিঠের দিকে একটু লালচে ভাবও রয়েছে। পেট ও পার্শ্বদেশ ধূসর, রক্তিম নয়। চোখ ও পা লালচে। পিঠ আঁশের মত পালক দ্বারা আবৃত। ডানার পালকে দু'টি সাদা ও কালো গোলাকার ফোঁটার ডোরা থাকে। এছাড়া ডানার পালকে সাদা ছোট ছোট ফোঁটা দেখা যায়। গলায় একটু কালো অংশ দেখা যায় যাতে লাল ছোট ছোট ফোঁটা থাকে। চোখ কালো। চোখের চারপাশে হালকা সাদা বর্ণের মোটা দাগ থাকে। এদের দৈর্ঘ্য কমবেশি ২৭ সেন্টিমিটার।
ব্যাপকহারে আবাসন ধ্বংস ও বনাঞ্চল কেটে চাষাবাদের ফলে পাহাড়ি তিতিরের অস্তিত্ব সর্বত্রই হুমকির মুখে পড়েছে। এছাড়া মাংসের জন্য শিকারও এদের অস্তিত্ব-ঝুঁকির অন্যতম কারণ।
পাহাড়ি বাঁশবনের তিতির
পাহাড়ি বাঁশবনের তিতির ("Bambusicola fytchii") () ফ্যাজিয়ানিডি () গোত্র বা পরিবারের অন্তর্গত বাম্বুসিকোলা (Bambusicola) গণের এক প্রজাতির ছোট তিতির। এরা দক্ষিণ ও দক্ষিণ-পূর্ব এশিয়ার স্থানীয় পাখি। আই. ইউ. সি. এন. এই প্রজাতিটিকে Least Concern বা আশঙ্কাহীন বলে ঘোষণা করেছে।
বাংলাদেশ, ভারত, মিয়ানমার, চীন, লাওস, থাইল্যান্ড ও ভিয়েতনাম পাহাড়ি বাঁশবনের তিতিরের প্রধান আবাসস্থল। এসব অঞ্চলের গ্রীষ্মমণ্ডলীয় বনের পাশে ঘাসবন ও ছোট ঝোপঝাড়বহুল জঙ্গল এদের পছন্দের আবাস।
পাহাড়ি বাঁশবনের তিতিরের মোট দু'টি উপপ্রজাতি সনাক্ত করা সম্ভব হয়েছে। এরা হচ্ছে-পাহাড়ি বাঁশবনের তিতিরের দেহ ছোট মুরগির আকারের। লেজ লম্বাটে। রক্তিম মাথায় সাদা ভ্রু ও কালো চোখ-ডোরা দৃশ্যমান। চোখ ডোরাকে ঘিরে হালকা সাদা রেখা থাকে। চোখের সামনের দিক ও থুতনি সাদাটে। পিঠ, ডানা ও লেজের গোড়ার পালক বাদামী-ধূসর। পার্শ্বদেশে কালো কালো ছোপ ছোপ থাকে। গলা, বুক ও লেজের ডগা লালচে বাদামী। দেহের নিম্নভাগ সাদা, তাতে প্রচুর কালো ছোপ। দেহে প্রচুর লালচে আভা। পা ধূসর, ঠোঁট সীসা বর্ণের। চোখের মণি কালো। এদের দৈর্ঘ্য কমবেশি ২৭ সেন্টিমিটার।
সাধারণত এরা দলবদ্ধভাবে বসবাস করে। বীজ, তৃণ, পোকামাকড়, ঘাস ইত্যাদি বাঁশবনের তিতিরের প্রধান খাদ্য। প্রজনন ঋতুতে পুরুষ তিতিরের ডাকাডাকি বেড়ে যায়।
ব্যাপকহারে আবাসন ধ্বংস ও বনাঞ্চল কেটে চাষাবাদের ফলে পাহাড়ি বাঁশবনের তিতিরের অস্তিত্ব সর্বত্রই হুমকির মুখে পড়েছে। এছাড়া মাংসের জন্য শিকারও এদের অস্তিত্ব-ঝুঁকির অন্যতম কারণ।
উইলো
উইলো () এক ধরনের স্যালিক্স গোত্রীয় গাছ এবং গুল্মজাতীয় বৃক্ষ। আকার ও জন্মানোর উপর নির্ভর করে এটি বিভিন্ন ধরনের হয়ে থাকে। কিন্তু সকলেই এ গাছটিকে অন্যান্য গাছের তুলনায় খুবই পছন্দ করে। সমগ্র বিশ্বে প্রায় ৪০০ প্রজাতির উইলো বৃক্ষ রয়েছে। এ জাতীয় বৃক্ষ প্রধানতঃ উত্তর গোলার্ধের শীতপ্রধান এলাকার ভেজা, স্যাঁতসেতে মাটিতে জন্মাতে দেখা যায়।
অনেক ধরনের উইলো দো-আঁশলা উদ্ভিদরূপে পরিচিত। তন্মধ্যে প্রাকৃতিক এবং চাষাবাদের মাধ্যমে উৎপাদিত উইলো নিজেদের প্রজাতিতে খুবই উর্বর প্রকৃতির হয়ে থাকে। কিছু ক্ষুদ্রাকৃতি প্রজাতির উইলোকে সাধারণভাবে "ওজিয়ার" এবং "সোয়ালো" নামে পরিচিত। ল্যাটিন ভাষার "স্যালিক্স" থেকে সোয়ালো নামটির উৎপত্তি ঘটেছে। অধিকাংশ প্রজাতিই "উইলো" নামে পরিচিত কিন্তু চিকন পাতার অধিকারী ঝোপজাতীয় কিছু প্রজাতিকে "ওজিয়ার" এবং মোটা পাতাবিশিষ্ট প্রজাতিকে "স্যালো" নামে চিহ্নিত করা হয়।
উইলো গাছের পুষ্পগুচ্ছগুলো ঝুলন্ত অবস্থায় থাকে। এগুলো বসন্তের শুরুতে জন্মায়। প্রায়শঃই পাতা জন্মানোর পূর্বে কিংবা নতুন পাতা গজানোর সময় ফুল ফুঁটে থাকে। সচরাচরভাবে প্রায় সকল উইলো বৃক্ষের ডালপালা মাটিতে পুঁতলে অথবা ভাঙ্গা শাখা কিছুদিন ভূমিতে অবস্থান করলে খুব দ্রুত শিকড় গজায়। ব্যতিক্রম হিসেবে রয়েছে "স্যালিক্স ক্যাপ্রিয়া" এবং "স্যালিক্স এমাইগডেলোইডেস" উপ-প্রজাতিগুলো। উইলো নদী তীরবর্তী এলাকায় বেশী দেখা যায়। এদের শিকড়গুলো ব্যাপক ও বিস্তৃত হওয়ায় নদীর তীরকে পানির ধাক্কা থেকে রক্ষা করে।
প্রজাপতি ও মথজাতীয় কিছু প্রজাতির লার্ভার খাদ্য জোগানোয় উইলো বৃক্ষ আদর্শস্থানীয়। অস্ট্রেলিয়ার সর্বত্র নদীতীরবর্তী এলাকায় পানির ক্ষয় থেকে রক্ষার জন্য স্বল্পসংখ্যক উইলো বৃক্ষ রোপণ করা হয়। কিন্তু বর্তমানে তা অবাঞ্ছিত আগাছায় পরিণত হয়েছে। ফলে কর্তৃপক্ষ তা উৎপাটন করছেন।
ভেজা মাটিতে উইলো'র শিকড় খুব দ্রুত ছড়িয়ে পড়ে এবং আগ্রাসী ভূমিকা পালন করে। আবাসিক এলাকায় উইলো রোপিত হলে এর শিকড় পয়ঃনিষ্কাষণ ব্যবস্থা, স্যানিটারী ব্যবস্থা, কংক্রিট, সিরামিক পাইপ, পিভিসি পাইপের সংযোগস্থলে ঢুকে মারাত্মক সমস্যার সৃষ্টি করে। পানি সরবরাহ ব্যবস্থায় বিঘ্নতার পরিবেশ সৃষ্টিতে এর জুড়ি নেই।
উইলো বৃক্ষের পাতা এবং বাকল অ্যাসিরিয়া, সুমের এবং প্রাচীন মিশরের পুস্তিকাতে অসহনীয় ব্যথা এবং জ্বর প্রশমনে ব্যবহারের কথা উল্লেখ করা হয়েছে। প্রাচীন গ্রিক চিকিৎসক হিপোক্রেটিস খ্রীস্ট-পূর্ব ৫ম শতকে চিকিৎসাশাস্ত্রে এর ভূমিকার কথা লিখে গেছেন।
আমেরিকার আদিবাসীরা তাদের চিকিৎসার সুবিধার্থে উইলো ব্যবহার করতো। কেননা, উইলো স্যালিসিন নামীয় রাসায়নিক উপাদান রয়েছে যা এসপিরিনের অন্যতম প্রধান উপাদান। মাথা ব্যথা, পেটের ব্যথা এবং অন্যান্য শারীরিক ব্যথা থেকে সাময়িকভাবে প্রশমন ঘটায়।
শুরুর দিকে মানুষ উইলোর কাঠ দিয়ে ঝুড়ি, মাছ ধরার ফাঁদ, বেড়া বা বাড়ির আচ্ছাদন তৈরী করতো। খ্রীষ্ট-পূর্ব ৮৩০০ অব্দে উইলো থেকে মাছ ধরার জাল তৈরী করেছিল। এছাড়াও, বাক্স, ক্রিকেট ব্যাট, চেয়ার, পুতুল, পতাকাদণ্ড, খেলনা, বাঁশী ইত্যাদি সরঞ্জামাদি তৈরী করা হয়। বর্তমানে এর কাঠ দিয়ে, মণ্ড, আঁশ, কাগজ, রশি এবং দড়ি ইত্যাদিও তৈরী করা যায়।
উইলো থেকে পরিমিত পরিমাণে সুমধুর পানীয় উৎপাদিত হয় যা মৌমাছি কর্তৃক মধুতে পরিণত হয়। দরিদ্র জনগোষ্ঠী এককালে প্রায়শঃই এর ফুল রান্নাকার্যে ব্যবহার করে খাদ্যোপযোগী করতো।
জৈবজ্বালানী তৈরীতে এর ব্যাপক ভূমিকা রয়েছে। কেননা, তুলনামূলকভাবে অধিক পরিমাণে ও দ্রুত কার্বন উৎপাদনে উইলো ধারাবাহিকতা রাখতে সক্ষম।